Canon PIXMA MX925 - Inkdžet foto-štampači - Canon Serbia\nSnažan i produktivan višenamenski uređaj sa 5 mastila koji pruža mogućnost korišćenja opcionih XL i XXL kartridža, Wi-Fi i Ethernet funkciju i mehanizam za automatsko dvostrano uvlačenje dokumenata kapaciteta 35 stranica. Napredno upravljanje medijima uz ležište za papir kapaciteta 250 listova, dvostrano štampanje i direktno štampanje na diskovima.\nSnažan i produktivan kancelarijski višenamenski uređaj\nMehanizam za automatsko dvostrano uvlačenje dokumenata kapaciteta 35 stranica za skeniranje, kopiranje i razmenu faksova\nOtisci superiornog kvaliteta zahvaljujući sistemu sa 5 odvojenih mastila i opcionim kartridžima XL kapaciteta\nOdštampajte do 1.000 crno-belih stranica pomoću opcionog XXL kartridža za crno-belu štampu\nPraktično ležište za papir velikog kapaciteta 250 listova\nVeliki, intuitivni TFT ekran u boji veličine 7,5 cm (3") dvostruke namene\nVelika brzina štampanja (A4 ISO ESAT) - 15 slika u minuti crno-belo/10 slika u minuti u boji\nŠtampanje sa pametnih telefona/tablet računara i skeniranje na njih. Podrška za Apple AirPrint\nPodrška za Google Cloud Print i štampanje sa Interneta uz PIXMA Cloud Link\nNapredno upravljanje medijima uz direktno štampanje na diskovima i dvostrano štampanje\nDetaljnije pogledajte Canon PIXMA MX925\nSnažan i produktivan višenamenski uređaj\nOvaj vrhunski višenamenski uređaj sa podrškom za mrežu pruža visok nivo produktivnosti koji svi mogu da dele. Wi-Fi i Ethernet veza omogućavaju štampanje, skeniranje, kopiranje i razmenu faksova sa bilo kojeg mesta u kancelariji ili kući. Podrška za Apple AirPrint omogućava direktno štampanje sa iPad i iPhone uređaja.\nNapredno upravljanje medijima\nAutomatski skenirajte, kopirajte ili razmenjujte faksove sa velikim dvostranim dokumentima pomoću potpuno integrisanog mehanizma za automatsko dvostrano uvlačenje dokumenata. Ležište velikog kapaciteta (250 listova) omogućava vam da manje vremena trošite na ubacivanje papira, dok automatsko dvostrano štampanje smanjuje količinu utrošenog papira. Dve prednje kasete za papir omogućavaju vam da istovremeno koristite dva tipa medija, a tu je i funkcija direktnog štampanja na diskovima, koja omogućava direktno štampanje na odgovarajuće diskove.\nEkonomični kartridži sa odvojenim mastilima\nRadi postizanja veće ekonomičnosti, ovaj višenamenski uređaj koristi 5 odvojenih mastila, pa možete da zamenite samo boju koja se istrošila - što štampanje čini efikasnijim. Opcioni isplativi XL i XXL kartridži sa mastilom omogućavaju štampanje većeg broja stranica nego pomoću standardnih kartridža, što znači da je ređe potrebna zamena - idealno rešenje ako puno štampate. XXL kartridž omogućava štampanje do 1.000 stranica.\nVisok kvalitet, odlične performanse\nTehnologija FINE kompanije Canon sa kapljicama minimalne veličine 1 pl daje rezoluciju štampe do 9.600 tpi, za neverovatno detaljne fotografije i slike u boji. Uživajte u velikoj brzini štampanja od 15 slika u minuti crno-belo ili 10 slika u minuti u boji. Odštampajte fotografiju bez margina veličine 10x15 cm, kvaliteta kao iz fotolaboratorije, za približno 21 sekund ili kopirajte A4 stranicu za samo 12 sekundi.\nŠtampajte Google dokumente, Gmail poruke, fotografije i PDF priloge sa praktično bilo kojeg mesta pomoću usluge Google Cloud Print. Pravite kalendare, preuzimajte kancelarijski materijal i druge predloške direktno iz usluge PIXMA Cloud. Iskoristite štampač na bolji način i štampajte direktno sa Interneta. Za nekoliko sekundi štampajte fotografije sa portala CANON iMAGE GATEWAY.\nAplikacija Easy-PhotoPrint kompanije Canon pruža fleksibilnost štampanja sa mobilnih uređaja ili čak skeniranja na njih, bez obzira gde se nalazite u kancelariji. Tu je i podrška za Apple AirPrint, koja omogućava direktno štampanje fotografija, e-poruka, veb stranica i drugih dokumenata sa iPhone, iPad i iPod touch uređaja.\nProstrani TFT ekran u boji veličine 7,5 cm olakšava prikazivanje izabranih funkcija i pregledanje slika. Ekran dvostruke namene sadrži tastere sa dve funkcije i LED osvetljenjem. Izgled tih tastera menja se u skladu sa izabranim režimom, čime se pojednostavljuje navigacija.\nSaznajte više o Canon PIXMA MX925, njegovim karakteristikama i mogućnostima.\nŠtampač sa podrškom za povezivanje na Internet\nIntuitivna tabla za navigaciju\nKartridži sa mastilom\nMat foto-papir MP101 (za automatsko poravnavanje glave za štampanje)\nPomoću podrške za Wi-Fi i AirPrint možete da štampate sa smartfona, tableta i uređaja kompanije Apple.


Kil četvrti put osvojio Ligu šampiona, u finalu poražena Barselona - SPORTSKI ŽURNAL\nRukometaši Kila osvojili su četvrtu titulu prvaka Evrope, pošto su u Kelnu u finalu sezone 2019/20. pobedili ekipu Barselone sa 33:28 (19:16)\nNajefikasniji u Kilu bio je Niklas Ekberg sa osam golova, Sander Sagosen je postigao sedam, a Štefan Vajnhold i Rune Damke su dodali po pet pogodaka.\nU ekipi Barselone najbolji učinak imao je Aleiš Gomes-Abeljo sa 10 golova, a Aitor Arinjo i Dika Mem su postigli po četiri gola.\nBarseloni je ovo prvi poraz još od 14. septembra 2019. godine, kada je poražena u Ligi šampiona od mađarskog Pik Segedina.\nRanije u utakmici za treće mesto, Pari Sen Žermen je savladao mađarski Vesprem sa 31:26 (14:11).\nŽeljko Pavlović · 30 decembar, 2020 08:03\nVeljko Pavlović · 30 decembar, 2020 13:42\nMarko Pavlović · 30 decembar, 2020 18:00\nBoki · 30 decembar, 2020 08:54\nBoki 1 · 31 decembar, 2020 07:03\nStjepan · 30 decembar, 2020 11:42\nJa · 30 decembar, 2020 23:09\nPierre · 30 decembar, 2020 12:57\nsloba · 30 decembar, 2020 13:00


Održana manifestacija „U grad bez automobila“ | Radio Gradiška 98,8 MHz\nZatvaranjem za saobraćaj dijela Vidovdanske ulice u gradu i zabavnim sadržajima za djecu predškolskog uzrasta, Gradiška je i ove godine podržala Evropsku inicijativu “U grad bez automobila”.\nDjeca iz Javne predškolske ustanove “Lepa Radić” iskoristila su jedinstveni priliku za igru na glavnoj gradskoj ulici, da se upoznaju o radu policije, vatrogasaca i hitne službe i razgledaju njihova vozila, a Konjički klub “Posavko” iz Gradiške organizaovao je za mališane vožnu fijakerima.\nNačelnik Odjeljenja za privredu i društvene djelatnosti grada Gradiška Dragutin Kovačević istako je da Gradska uprava nastoji da i u uslovima epidemije virusa korona organizuje ovu tradicionalnu manifestaciju.\n“Zbog restriktivnih epidemioloških mjera ove godine manifestacija je simolično održana bez uobičajenih sadržaja, samo sa djecom predškolskog uzrasta koja su imala priliku da se druže, igraju i crtaju. To je ono što je bilo moguće, a nadam se da će naredne godine manifestacija biti organizovana kao i ranije”, rekao je Kovačević.\nOn je naglasio da Gradska uprava nastoji da prati evropske trendove u saobraćaju i obezbijedi što više pješačkih zona u gradu, što je cilj kojem će težiti u budućnosti.


utorak, 21 jun 2016\nSavez izviđača Srbije produžio je rok za prijave za Republičku šumsku školu i Seminar za Instruktore I stepena.\nSvi zainteresovani izviđači, koji nisu stigli do prethodno naznačenog roka da se prijave za ove dve savezne aktivnosti, mogu se prijaviti do ponedeljka 27. juna 2016. godine.\nRepublička šumska škola u organizaciji Saveza izviđača Srbije biće realizovana na prostoru Izviđačkog centra "Zaovine" na Tari, Odreda izviđača "Bajina Bašta", u periodu od 25. jula do 3. avgusta 2016. godine, a elaborat i prijave za šumsku školu možete preuzeti ovde.\nOsnovni i napredni Seminar Seminar za Instruktore I stepena - Kanjiža 2016, Savez izviđača Srbije u saradnji sa Savezom izviđača Vojvodine organizovaće u priodu od 23. do 30. avgusta 2016. godine, na prostoru Izviđačkog centra "Kanjiža", OI Kanjiža u Kanjiži, a elaborat i prijavne formular možete preuzeti ovde.\nObzirom da je Savez izviđača Srbije danas potpisao ugovor o realizaciji projekta sa Ministarstvom omladine i sporta Republike Srbije, kao što je najavljeno u elaboratima, cena Šumske škole i Seminara za instruktore I stepena redukovana je za članove Saveza izviđača Srbije. Nova cena Šumske škole iznosi 5.500,00 dinara, a Seminara za instruktore I stepena 4.200,00 dinara.


Štimac već odredio startnu postavu Hrvata za meč sa Srbijom na Marakani\nSelektor fudbalske reprezentacije Hrvatske Igor Štimac rekao je da već sada zna tim koji će igrati protiv Srbije u Beogradu u kvalifikacijama za Svetsko prvenstvo 2014. godine.\n"Ne bih rekao da je ovo uigravanje za Srbiju, s obzirom da Lihtenštajn ne odgovara onome što Srbija predstavlja u fudbalskom svetu. Ipak, svaki kandidat ima priliku da se nametne. Imam u glavi tim za duel sa Srbijom, ukoliko ti igrači budu zdravi, u takmičarskoj formi i standardni u klubovima. Poraz od Škotske bio je iznenađenje, ali moramo sada da mislimo na sebe", rekao je Štimac hrvatskim medijima.\nDuel Srbije i Hrvatske igra se šestog septembra na stadionu Crvene zvezde u Beogradu.\nSelekcija Hrvatske na tabeli Prve grupe kvalifikacija zauzima drugo mesto sa tri boda manje od vodeće Belgije. Srbija je treća sa devet bodova manje od Hrvatske.\n"DVA IZGUBLJENA BODA KAO DOBRA ŠKOLA!" Filip Đuričić već misli o meču sa Škotskom, a video dobre stvari u nesrećnom remiju


Nova ekonomija: Firma bliska SNS-u posle žalbe dobila posao od milion evra - Politika - Dnevni list Danas\nPočetna » Politika » Nova ekonomija: Firma bliska SNS-u posle žalbe dobila posao od milion evra\nKompanija Energotehnika – Južna Bačka, bliska Srpskoj naprednoj stranci, dobila je posao od Novosadske toplane vredan skoro 130 miliona dinara, ili oko 1,1 milion evra, piše Nova ekonomija.\n1Piše: Beta 14. februara 2020. 10.42\nJužna Bačka, kao nosilac posla, učestvovala je zajedno sa preduzećem NS Koncept na konkursu za posao zamene cirkularnog postrojenja na toplani „Zapad“.\nNjihova ponuda je prvobitno odbijena kao „neodgovarajuća i neprihvatljiva“,ali su dve firme podnele Novosadskoj toplani zahtev za zaštitu prava u oktobru prošle godine, čiji su navodi usvojeni pet dana kasnije.\nNakon ponovljene stručne ocene ponude u novembru 2019. godine doneta je odluka o dodeli ugovora, koji je zaključen 14. novembra, navela je Nova ekonomija.\njuzna backa, novosadska toplana, SNSBeograd\n14. februara 2020. u 12.20\nZanimljivosti raznih ima oko te firme, posebno je zanimljiva ekipa koja se vozi bogatim voznim parkom firme….


Datum objave: 30.01.2020 13:09 | Autor: MVP\nStalni predstavnik Crne Gore pri Ujedinjenim nacijama, OEBS-u i drugim međunarodnim organizacijama u Beču, ambasador Veselin Šuković, juče je, zajedno sa Nadjat Mohtar, zamjenicom generalnog direktora Međunarodne agencije za nuklearnu energiju (IAEA), svečano postavio ploču sa imenom i zastavom Crne Gore na zid donatora tehnološkog programa Agencije za primjenu nuklearne nauke u mirnodopske svrhe.\nCrna Gora se tom donacijom pridružila grupi od 40 država članica Ujedinjenih nacija koje su donirale više od 39 miliona eura za pružanje tehnološke podrške primjeni nuklearne nauke za dalje unapređenje sektora ishrane i poljoprivrede, zdravlja ljudi i zaštite životne sredine.\nZamjenica generalnog direktora Mohtar, istakla je važnost donacije Vlade Crne Gore i izrazila nadu da će uspješna saradnja biti nastavljena i u budućim inicijativama i projektima Agencije.\nAmbasador Šuković je istakao da Crna Gora, iako nije nuklearna zemlja, pridaje veliki značaj saradnji sa Agencijom i korišćenju atomske energije u mirnodopske svrhe. Ocijenio je vrlo značajnim doprinos koji Agencija pruža članicama, uključujući i Crnu Goru, u sprovođenju ciljeva održivog razvoja i Agende 2030 Ujedinjenih nacija.\nSagovornici su razmijenili mišljenja o inicijativi Crne Gore za osnivanje Međunarodnog instituta za održive tehnologije na prostoru Jugoistočne Evrope (SEEIIST) i ocijenili da ima izuzetan razvojni značaj za cjelokupan region Jugoistočne Evrope.


Jedan mrtav, 37 povređeno u guranju ispred stadiona u Madagaskaru - SPORTSKI ŽURNAL\nJedan mrtav, 37 povređeno u guranju ispred stadiona u Madagaskaru\n- Došlo je do guranja ispred stadiona... za sada imamo bilans jedan mrtav i 37 povređenih - rekao je novinarima direktor bolnice Oliva Alen Rakoto\nNajmanje jedna osoba je poginula a 37 su povređene danas prilikom guranja na ulazu na stadion u glavnom gradu Madagaskara Antananarivu pre početka fudbalske utakmice između Madagaskara i Senegala, saznaje se iz bolničkih izvora.\n- Došlo je do guranja ispred stadiona... za sada imamo bilans jedan mrtav i 37 povređenih - rekao je novinarima direktor bolnice Oliva Alen Rakoto.\nPrema rečima očevidaca incident se desio na ulazu na stadion Mahamasina, gde su se gomilale hiljade gledalaca od jutros.\nJedna osoba je rekla za Frans pres da je njen ujak otišao da čeka u redu od osam ujutro i da je čula da su ga izgazili u metežu i da se sada nalazi u bolnici, prenosi Frans pres.\nOna je rekla da ne razume zašto je samo jedna kapija bila otvorena kada se radi o velikoj utakmici.\nReprezentacija Madagaskara danas je trebalo da igra u 14.30 po lokalnom vremenu (13.30 po centralnoevropskom vremenu) sa Senegalom u okviru eliminacija za Afrički kup nacija 2019.


GoDaddy aktivan u radu WordPress zajednice u Srbiji - JUGPRESS\n18-19. maja 2019. godine održava se WordPress konferencija u Nišu, koja ima za cilj da objasni prednosti koje WordPress nudi malim preduzetnicima i pojedincima zainteresovanim da grade internet sajtove.\nPredstavnici GoDaddy kompanije, koja globalno sponzorise ovaj tip konferencija će govoriti kako na temu WordPress-a, tako i o uslovima rada i mogućnostima zaposlenja u Srbiji u GoDaddy kompaniji.\n“Naši napori usmereni su kako u stvaranje novih proizvodnih vrednosti, tako i u ulaganje u mlade i kreativne početnike ili već oblikovane profesionalce. S tim u vezi, učestvujemo na velikom broju dogadjaja koji nam omogućuju direktnu komunikaciju sa relevantnim profilom ljudi koji su u potrazi za poslom u Srbiji”, pojasnila je Milica Končar, Chief of staff GoDaddy kancelarije u Beogradu.\nSa 18.8 miliona korisnika širom sveta i preko 78 miliona domena kojima upravlja, GoDaddy je najveći svetski registar domena i jedna od najvećih svetskih hosting kompanija.\nKompanija aktivno učestvuje na lokalnim i medjunarodnim dogadjajima širokog spektra, uključujući sajmove zapošljavanja u zemlji.\nGoDaddy kancelarija u Beogradu nastala je kao rezultat jedne od najpoznatijih i najuspešnijih domaćih IT akvizicija. Ekspertiza koju razvija GoDaddy u Beogradu je potpuno razumevanje WordPress tržišta, WordPress hostinga i stvaranje vrhunskih proizvoda i servisa.\nKonferencija je otvorenog tipa, a više informacija i karte možete naći na https://2019.nis.wordcamp.org/\nUkratko o kompaniji GoDaddy\nGoDaddy predstavlja najveću Cloud platformu posvećenu razvoju malih biznisa. Sa preko 18 miliona korisnika širom sveta i preko 75 miliona domena kojima upravlja, GoDaddy je mesto gde ljudi dolaze da daju ime svojoj ideji, naprave profesionalnu online prezentaciju – website, privuku svoje klijente i upravljaju svojim poslom.\nViše o kompaniji pogledajte na www.godaddy.com


Cvijanovićeva: Jačamo Republiku Srpsku - Sputnjik Srbija\nCvijanovićeva: Jačamo Republiku Srpsku\n08:10 13.04.2019 (osveženo 09:14 13.04.2019) Preuzmite kraći link\nPredsednica Republike Srpske i potpredsednica SNSD-a Željka Cvijanović izjavila je da je ponosna na dobar politički posao u Republici Srpskoj koji je uvek u interesu njenog jačanja.\n„Mnogo toga smo uradili i ponosna sam kada pogledam kako to izgleda na drugim nivoima vlasti, što smo u Republici Srpskoj tako brzo formirali Vladu, lagano došli do novog budžeta i da nakon izbora nije bilo nijednog dana raskoraka, što pokazuje kapacitet naših politika i našu odgovornost“, rekla je Cvijanovićeva na sastanku sa Opštinskim odborom SNSD-a u Ugljeviku, prenosi RTRS.\nOna je ocenila da bi bilo lakše da je formirana vlast na nivou BiH i u Federaciji BiH, navodeći da su za neke procese, ipak, potrebni partneri i angažman svih.\n„Međutim, na sceni su politički hir i manipulacije, a na nama je da dalje jačamo Republiku Srpsku i čekamo da se taj proces raspetlja na neki način, kako god“, rekla je Cvijanovićeva.\nPrema njenim rečima, neki stranci su naveli da iz bošnjačke stranke SDA šalju informacije da će Denis Zvizdić ostati na mestu predsedavajućeg Saveta ministara u tehničkom mandatu najmanje do 2020. godine, a možda i do 2022. godine.\n„Pa dobro, ako je to izbor SDA. Na kraju će politika SDA stradati od tog izbora i, u krajnjem slučaju, i ono što je koncept BiH, očito neće izdržati takav udar“, upozorila je Cvijanovićeva.\nOna je istakla da je u pitanju svesno sprečavanje primene izbornih rezultata i onemogućavanje da Republika Srpska na nivou Sarajeva ima svoje predstavnike za koje su građani glasali, čime se onemogućava pravo zagarantovano Ustavom i zakonima.\n„Mi smo spremni za sve te igre. Nama je prioritet jaka Republika Srpska i nastavak svih aktivnosti za jačanje ekonomsko-finansijske osnove“, navela je Cvijanovićeva.\nOna je poručila da se nastavlja bitka za političku poziciju Republike Srpske.\nPrema njenim rečima, Republika Srpska ne radi ništa ni protiv koga i nema ništa ni protiv koga.\n„Hoćemo da uživamo prava koje nam je Ustav dao i svima koji nas, eventualno, u tome ometaju da poručimo — cena koju će platiti ide na njihov, a ne naš račun“, naglasila je Cvijanovićeva.\nŽeljka Cvijanović, Republika Srpska, jačanje


Naziv projekta – Razvoj integrisanog sistema nacionalnih kvalifikacija u Republici Srbiji\nPeriod realizacije: 2019 – 2021.\nDonator: EU IPA14\nCiljevi projekta: Projekat „Razvoj integrisanog sistema nacionalnih kvalifikacija u Republici Srbiji“ pruža podršku Ministarstvu prosvete, nauke i tehnološkog razvoja za uspostavljanje nacionalnog okvira kvalifikacija, što će doprineti usklađivanju ponude obrazovanja i obuka sa potrebama tržišta rada. Projekat pruža podršku za rad novoosnovanoj Agenciji za kvalifikacije, podržava razvoj Registra Nacionalnog okvira kvalifikacija, razvoj profila sektora i standarda kvalifikacija, kao i razvoj funkcionalnog sistema priznavanja prethodnog učenja.\nProjektne aktivnosti podeljene su tako da vode ostvarivanju tri projektna rezultata.\nRezultat 1 fokusira se na uspostavljanje Registra NOKS-a i na institucionalizaciju socijalnog partnerstva. Aktivnosti obuhvataju i podršku u radu Agenciji za kvalifikacije i podršku Ministarstvu za izradu pravilnika i drugih podzakonskih akata.\nU okviru rezultata 2 podrška se pruža za razvoj profila sektora i standarda kvalifikacija, uključujući i podršku za rad sektorskih veća. Zadatak Projekta je da razvije metodologiju koja će omogućiti razvoj profila sektora u svim sektorima i da Agenciju za kvalifikacije i sektorska veća osposobi za primenu te metodologije. Aktivnosti su usmerene i na pripremu Metodologije za razvoj standarda kvalifikacija i njihovo povezivanje sa standardima zanimanja.\nPostojeći Koncept priznavanja prethodnog učenja biće analiziran kao deo aktivnosti koje se realizuju u okviru rezultata 3. Na osnovu ove analize biće pripremljeno i sprovedeno pilotiranje sistema priznavanja prethodnog učenja. Rezultati pilotiranja biće iskorišćeni za reviziju Koncepta, a Projekat će pružiti podršku sistemu za uspostavljanje mehanizama za obezbeđenje kvaliteta u procesu priznavanja prethodnog učenja.\nProjekat je počeo sa radom u februaru 2019. godine i trajaće do februara 2021. godine, što bi trebalo da omogući dovoljno vremena za implementaciju važnih i sveobuhvatnih sistemskih reformi.


Merkel: Ojačati multilateralizam EU, NATO i UN\nVažno sarađivati sa Rusijom u borbi protiv terorizma: Angela Merkel\nNemačka kancelarka Angela Merkel istakla je potrebu za očuvanjem i jačanjem multilateralnih struktura kao što su Evropska unija, NATO i Ujedinjene nacije.\nMerkel je u obraćanju na Bezbednosnoj konferenciji u Minhenu, takođe, poručila da je važno sarađivati sa Rusijom u borbi protiv terorizma.\n"Svi ćemo biti jači ako zajedno delujemo", poručila je ona na skupu kojem je prisustvovao i američki potpredsednik Majk Pens, ali je napomenula da multilateralne strukture na mnogim mestima "nisu dovoljno efikasne", prenosi AP.\nNemačka kancelarka je izrazila čvrsto uverenje da je vredno boriti se za zajedničke međunarodne multilateralne strukture, ali je naglasila da je te strukture potrebno poboljšati.\nPens će se, kako je predviđeno, obratiti na skupu posle Merkelove, navodi američka agencija.\nMerkel se u svom obraćanju osvrnula i na odnose s Rusijom, rekavši da su odnosi Evrope sa Rusijom i dalje puni izazova, ali da je važno sarađivati s tom zemljom u borbi protiv terorizma.\nTakođe je poručila da neće prestati da se zalaže za uspostavljanje boljih odnosa sa Rusijom, prenosi Rojters.\n"Zajednička borba protiv islamskog terorizma je oblast u kojoj imamo iste interese i možemo da zajedno delujemo", rekla je nemačka kancelarka.\nOna je, međutim, ukazala da islam nije izvor terorizma i naglasila potrebu da se muslimanske države uključe u borbu protiv te pošasti.\nTakođe je podvukla da EU ima obavezu da prihvati izbeglice.\nMerkel je poručila i da će učiniti sve da ispuni cilj troškova na odbranu u okviru NATO-a od dva odsto BDP-a.


To su u parlamentu najavili premijer Milo Đukanović i predsednik skupštine Ranko Krivokapić povodom tvrdnji poslanika Pozitivne Crne Gore Darka Pajovića da su "pojedinci u državi iznad zakona" i sumnji da je u slučaju Kalića bilo propusta nadležnih finansijskih službi.\nPajović je pitao Đukanovića da li je država odobravala kredite "bezbednosno interesantnim osobama" i u tom kontekstu, tokom polemike u Skupštini, pomenuo Safeta Kalića, nedavno uhapšenog kontroverznog biznismena iz Rožaja kome se sudi zbog pranja novca stečenog preprodajom droge.\nPajović je rekao da je država svojevremeno prodala imovinu društvenog preduzeća "bezbednosno interesantnoj osobi" i da Agencija za sprečavanje pranja novca nije kontrolisala poreklo Kalićevog novca.\n"Ogromni su propusti i pokroviteljstvo određenih struktura kojima se dozvoljava flagrantno kršenje zakona. Postoje pojedinci jači od države i institucije koje ne rade svpoj posao i zaobilaze te pojedince", rekao je Pajović na sednici skupštine.\nPremijer je negirao da su pojedinci u državi iznad zakona i pozvao poslanike da, ako takvi postoje, a oni o tome imaju saznanja, o tome razgovaraju na zatvorenoj sednici skupštine.\nĐukanović je rekao da država nije pomagala Safetu Kaliću kada je označen kao "bezbednosno interesantno lice", ali da je pomagala društvenom preduzeću Turjak u periodu pre nego što je Kalić postao njegov vlasnik.\n"Čovek koji je došao kao vlasnik ovog preduezeća od države nije uzeo nijedan cent, nego joj je vratio ono što je bio dug preduzeća", kazao je Đukanović i dodao da država nije kreditirala "bezbednosno interesantne osobe".\nPremijer je najavio da će Vlada tražiti da se proveri da li je u ovom slučaju bilo propusta u radu državnih organa nadležnih za sprečavanje pranja novca, i propusta banaka preko kojih su transakcije obavljene.\nKalić je optužen za pranje osam miliona evra od prepordaje droge u Nemačkoj, dok je vrednost njegove oduzete imovine procenjena na 28 miliona evra.\nKalić je uhapšen prošle sedmice s lažnim pasošem i čeka se da li će iz Austrije biti izručen Crnoj Gori. On je bio u bekstvu par godina, a u Crnoj Gori se sudi i njegovoj supruzi Amini i bratu Mersudinu za pranje novca.


Њујорк тајмс: Аустријска десница и обавештајне службе - Нови Стандард\nNjujork tajms: Austrijska desnica i obaveštajne službe\n15.05.2019. 16:07 16.07.2020.\nAustrija postaje značajan primer zemlje u kojoj je krajnja desnica prešla sa političke margine u centar moći\nPosledice ove racije se i dalje osećaju u unutrašnjoj politici i šire, dok Austrija postaje značajan primer zemlje u kojoj je krajnja desnica prešla sa političke margine u centar moći. Nacionalisti i tvrda desnica jačaju širom Evrope. Upravljaju vladama u Mađarskoj i Poljskoj, dok su manjinski partneri vladajućih koalicija u Austriji, Italiji, a od nedavno i u Estoniji. U Danskoj krajnja desnica sprovodi uticaj preko konzervativne manjinske vlade, a ojačala je čak i u Nemačkoj gde je, mada nije uspela da dosegne vlast, postala glavna opoziciona stranka u parlamentu i ima poslanike u skupštinama svih saveznih država.\nČak su i evropski saveznici i Sjedinjene Države počeli da isključuju Austriju iz određenih obaveštajnih razmena, uznemireni zbog široke međunarodne mreže ekstremne desnice, a posebno zbog njenih simpatija prema Rusiji. „Vrlo pažljivo razmatramo šta ćemo podeliti s našim austrijskim partnerima, jer nismo sigurni u čije bi ruke te informacije mogle da padnu“, navodi jedan evropski obaveštajac. U tom smislu, posebnu pažnju je privukla informacija da je ekstremista optužen za ubistvo 51 muslimana u dve džamije u Krajstčerču na Novom Zelandu donirao novac austrijskom predstavniku desničarskog omladinskog pokreta Generacija identiteta.\nMladi austrijski kancelar Sebastijan Kurc (32) obećao je temeljnu istragu svih eventualnih veza, finansijskih ili organizacionih. Međutim, već se javljaju sumnje u sposobnost ili spremnost njegove vlade za takav zadatak. Kurc je predvodio svoju konzervativnu Narodnjačku partiju Austrije ka izbornoj pobedi 2017, dajući mladalački i elegantan imidž agendi uglavnom srodnoj ekstremnoj Slobodarskoj partiji, koju je potom pozvao u koalicionu vladu. Funkcija mu još uvek zavisi od njihove podrške.\nMeđutim, na pitanje o kancelarovim granicama jedan stariji obaveštajac će po stolu prstom povući cik-cak liniju da opiše na šta ta granica liči. Samo tokom poslednjih nekoliko nedelja, jedan predstavnik Slobodarske partije objavio je pesmu u kojoj migrante poredi sa pacovima. Drugi je zahtevao da austrijska javna televizija skloni voditelja koji ga je prozvao zbog postera koji je mnoge podsetio na nacističku propagandu. Zamenik kancelara Hajnc-Kristijan Štrahe, inače lider Slobodarske partije i nekadašnji neonacista, nazvao je ideju o „velikoj zameni“ Evropljana migrantima „realnošću“, što je centralna teorija zavere koju promoviše Generacija identiteta – a značajno mesto ima i u manifestu ubice sa Novog Zelanda.\nRacija policije u obaveštajnoj agenciji vlastite države u februaru 2018. odigrala se pošto se saznalo da jedno ekstremno desno bratstvo, predvođeno zvezdom Slobodarske partije u usponu, koristi pesmaricu sa brutalno antisemtiskim stihovima. Inventar materijala konfiskovanog u raciji bio je poduži. Policajci iz jedinice za ulični kriminal koju vodi saveznik Slobodarske partije, odneli su sve – od ličnih telefona do DVD-a sa pornografskim filmom. Kopirali su hard diskove na kojima se nalaze godinama prikupljane poverljive informacije dobijene od inostranih obaveštajnih službi, kao i softver Neptun koji se koristi za poverljivu komunikaciju.\n„Slobodarska partija ugrožava integritet službi za nacionalnu bezbednost, a time i bezbednost republike“, kaže Štefani Krisper, poslanica liberalne partije Neos i članica komisije za istragu o raciji. Navlačenje konopca između krajnje desnice i austrijske vladavine prava zasad se nastavlja.\nSibili Gajsler je sugerisano da ode u prevremenu penziju ili da se prebaci u drugi sektor, na primer „u sport“, ali je odbila. Nije pristala da govori za medije. U telefonskoj izjavi, njen advokat kaže da Gajsler ne može da rizikuje „izloženost optužbama vlasti“. Austrijski sudovi su već presudili da je bilo nezakonito devet od deset racija sprovedenih tog februarskog dana prošle godine. Na posao je vraćeno troje od četvoro suspendovanih službenika, uključujući i direktora Gridlinga.\nAutor Katrin Benhold\nIzvor Njujork tajms, 07. maj 2019/Peščanik, 15. maj 2019.\nPreporučujemoAustrijaEkstremna desnicaKristijan ŠtrohalNjujork tajmsobaveštajne službePeščanikPiter GridlingSebastijan KurcSibila GajslerSlobodarska partijaHajnc Kristijan Štrahe


Štimlje: ’’Uhapšeno’’ 58 grafičkih kartica\nKosovska policija je zaplenila 58 grafičkih kartica za proizvodnju kriptovaluta u jednom selu u opštini Štimlje.\nZaplenjene grafiÄke kartice u Å timlju (Foto KosovaPress)\nPolicijska akcija se dogodila u nenaseljenoj kući osumnjičenog A.G. Na licu mesta je bila prisutna i ekipa Kosovske elektrodistribucije (KEDS).\nO ovoj akciji regionalne policije iz Uroševca je obavešteno Osnovno tužilaštvo u Uroševcu, koje je preduzelo istražne radnje. Za zaplenjene kartice vlasnik nije imao nikakva dokumenta.\nPodsetimo, Kosovska vlada je zabranila proizvodnju kriptovaluta ranije ovog meseca, a odluka je doneta na preporuku Tehničke komisije za vanredne mere, koja se bavi pitanjem snabdevanja Kosova električnom energijom tokom energetske krize.\n30.06.2022 Rakočević: Mi 20 godina živimo te „oluje“, saterani smo u geto (301)


Na sajmu nameštaja u Kelnu izlažu i Srpske firme › Made-in-Germany.rs\nNa specijalizovanom sajmu „Interzum“ u Kelnu, koji počinje danas i traje do petka, svoj proizvodni program će predstaviti i srpske firme iz sektora drvne industrije.\nUčešće kompanija iz Srbije organizovala je Privredna komora Srbije (PKS), u saradnji sa Švajcarskim programom za promociju izvoza (SIPPO) i Razvojnom agencijom Srbije, a uz podršku Evropske mreže preduzetništva (EEN), navodi se u saospstenju PKS.\nNa nacionalnom štandu Srbije, veličine 72 kvadrata u Koelnmeše hali, predstaviće se šest domaćih kompanija: S.C.S. Plus iz Knjaževca sa programom sedišta, naslona, školjki, ploča i delova nameštaja; „Sunce Marinković“ iz Kragujevca sa visokokvalitetnim prozorima i vratima; „Tara Concept“ iz Kragujevca sa luksuznim podnim i zidnim oblogama; „Topwood“ iz Beograda sa pločastim materijalima, nameštajem i stolarijom od drveta; „Zvemil“ iz Bajine Bašte sa otpreskama od bukovog i topolovog blind furnira i preduzeće „Entero“ iz Nove Pazove sa opremanjem enterijera poslovnih prostora i stambenih objekata.\nIz PKS poručuju da je drvna industrija prepoznata u Srbiji kao jedna od četiri prioritetne industrijske grane sa najvećim potencijalom za rast i razvoj, te je sajam „Interzum 2019“ prava prilika za predstavljanje domaćih proizvođača parketa, prozora i vrata, kao i proizvođača građevinskih elemenata od drveta i delova nameštaja, a jedan od prioriteta PKS je podrška članicama u procesu internacionalizacije poslovanja, kaom i otvaranje novih tržišta i pronalaženje kupaca.\nKako bi što bolje pripremio kompanije za učešće na sajmu u Kelnu, SIPPO je angažovao konsultanta koji je kompanije birao na osnovu proizvodnog programa i kapaciteta. Nemački stručnjaci su u martu su obišli sve izlagače i pomogli u odabiru uzoraka sa kojima će se predstaviti na sajmu u Nemačkoj, namenjenom dobavljačima iz oblasti drvne industrije.\nSajam „Interzum“ je vodeći svetski sajam nameštaja i enterijera koji se održava svake druge godine i koji se može se pohvaliti sa velikim brojem dogovorenih poslovnih aranžmana. Manifestacija okuplja više od 1.700 izlagača iz 60 zemalja, a obiđe je više od 69.000 posetilaca, dodaje se u saopštenju.


UMOR SVE ČEŠĆI UZROK SAOBRAĆAJNIH NESREĆA: Pokrenuta kampanja „VOZI ODMORAN“ | SecuritySEE.com\nNaslovna Sektori Saobraćaj UMOR SVE ČEŠĆI UZROK SAOBRAĆAJNIH NESREĆA: Pokrenuta kampanja „VOZI ODMORAN“\nUMOR SVE ČEŠĆI UZROK SAOBRAĆAJNIH NESREĆA: Pokrenuta kampanja „VOZI ODMORAN“\nTokom letnjih meseci, u vreme najvećeg broja putovanja, dešava se i najveći broj saobraćajnih nezgoda. Veliki broj istih nastaje i usled umora koji rezultira propustima zbog kojih mogu nastradati i čitave porodice.\nSaobraćajne nezgode u kojima umor ima udela često rezultiraju teškim telesnim povredama.\nUmorni vozači i ne pokušaju da izbegnu nezgodu ili da koče, što saobraćajnu nezgodu čini intenzivnijom i s težim posledicama.\nUmor ima uticaj na raspoloženje, motivaciju, psihomotorne i mentalne funkcije vozača. To je posebno fiziološko i psihičko stanje koje značajno utiče na sposobnost za vožnju.\nVećina nezgoda u kojima umor ima ulogu, dešava se na auto-putevima, kasno noću i rano ujutru, nakon dugog vremena provedenog u vožnji.\nPosledice ovih nezgoda su teške jer vozači često uopšte i ne koče, ili počinju kasno s kočenjem.\nMože se izdvojiti nekoliko grupa koje su relativno često učesnici ovakvih nezgoda:\nosobe mlađe od 25 godina,\nosobe s poremećajima sna,\nosobe koje noću voze,\nosobe koje voze na velike daljine,\nosobe koje rade po smenama.\nOpšti znaci vožnje u stanju umora uključuju osećaj pospanosti i zamora. Vozač često zeva, oseća se iritirano, nervozno ili ima teškoće da se koncentriše na vožnju, oseća ukočenost tela, napetost i peckanje u očima, ima osećaj da su mu kapci teški i da mu je otežano da drži oči otvorene.\nSimptomi umora se direktno odražavaju na vožnju kroz:\nnapor da se vozilo održi u kolovoznoj traci,\nnapor da se održi stalna brzina uz nevoljne promene brzine,\nsmanjena sposobnost vozača da prepozna potencijalnu opasnost,\nproduženo vreme reagovanja,\nteškoće u prisećanju na poslednje prevezene kilometre.\nIzmeđu 15 i 20 odsto saobraćajnih nezgoda u svetu sa učešćem komercijalnih vozila izazvano je umorom vozača, dok se 56 odsto profesionalnih vozača oseća pospano, a kada bi se takva istraživanja radila kod vozača u regionu, ove statistike bile bi još poraznije, kažu stručnjaci iz oblasti saobraćaja.\nPrema rečima Milije Radovića, direktora Agencije za bezbednost saobraćaja RS, pri veštačenju saobraćajnih nezgoda dovodi se u pitanje psihofizičko stanje vozača, kao što je uticaj alkohola i narkotika, a sve češće se u praksi susreću i sa umorom, koji nije poremećaj, ali ima veliki uticaj na nastanak udesa, a u nekim zemljama upravo se umor navodi uzrok i do 20 odsto saobraćajnih nezgoda.\n“Kao jedan od osnovnih faktora saobraćajnih nezgoda kod profesionalnih vozača jeste upravo umor. Nažalost, kod nas je ta statistika sigurno gora, jer se vozači ne odmaraju dovoljno i voze po 10 do 15 sati i na svoje i na tuđe kartice, što je zaista apsurdno. Situacija je takva da ako regularno vozimo sate, nema nas nigde, takav nam je socijalni status“, kaže za „Nezavisne“ Nikola Grbić, predsednik Udruženja prevoznika RS.\nOn takođe napominje da je na Zapadu praksa da u pauzi vozači ne smeju biti u kamionu, kao i da odmaraju u hotelima pre nastavka puta, dok je to za naše vozače misaona imenica.\n„Naši vozači u pauzi sednu, popiju kafu ili eventualno legnu u kabinu u kojoj je temperatura nepodnošljivo visoka. To nikako nije odmor i umor definitivno savlada vozača“, kaže Grbić.\nDragan Podraščanin, vozač kamiona, kaže za “Nezavisne” da je, pored umora, preveliki pritisak na vozače takođe veliki problem jer moraju sve obaviti na vreme, a razmišljajući o svemu tome, ne paze dovoljno na ono što im je primarni zadatak, a to je bezbedna vožnja.\n„Žurimo i nismo koncentrisani na vožnju, a na to dođe i umor, onda i ta finansijska situacija koja nas tera da vozimo više, sve to izaziva saobraćajne nezgode“, kaže Podraščanin.\nOn napominje da se vozači koji imaju tahografe uglavnom drže predviđenog vremena odmora, međutim pauza im ne posluži za odmor, već da obave neke druge poslove.\n„U pauzi ili je angažovan na drugom poslu ili čeka papire na granici, ali sigurno ne odmara adekvatno i prosto nema vremena za pravu pauzu. Situacija je, nažalost, takva da ako bismo sve radili po propisima, ništa ne bismo zaradili jer smo svi uglavnom plaćeni po kilometru ili procentu“, kaže Podraščanin.\nPri istraživanju, kao veoma značajan faktor koji doprinosi nastanku i razvoju umora kod vozača gradskih autobusa ističu se prodaja, provera i naplata karata, a ispitanici su naveli da im interakcija s putnicima predstavlja aktivnost koja često predstavlja izvor umora i stresa.\nTakođe, nefleksibilnost u rasporedu vožnje dodatno doprinosi tome pa psihofizičke sposobnosti vozača budu oslabljene, što za posledicu može imati nezgodu. Takve nezgode često imaju teške posledice jer nastaju pri velikim brzinama zbog nepreduzimanja nikakvih radnji, pa tu najčešće nisu ni prisutni tragovi kočenja.\nU SAD oko 50 odsto nezgoda sa najtežim posledicama dogodi se usled umora vozača, a manje od šest sati sna povećava rizik od nastanka saobraćajne nezgode, dok manje od pet sati sna ovaj rizik povećava čak pet puta!\nU Srbiji je utvrđeno da se oko 70 odsto profesionalnih vozača oseća pospano tokom vožnje, a njih 17 odsto je bar jednom zaspalo tokom vožnje.\nVeći rizik na monotonim deonicama\nVerovatnoća nesreće je veća kad je vozač sam u vozilu ili kad putnici spavaju, a monotone i jednolične deonice brzih puteva su lokacije na kojima se nesreće najčešće dešavaju.\nKada je reč o rizičnim grupama, to su muškarci vozači do 29 godina, a 75 odsto saobraćajnih nezgoda uzrokovanih umorom izazovu muškarci, dok vozači mlađi od 25 godina čine više od polovine učesnika u nezgodama izazvanih umorom.\nKampanja “Vozi odmoran”\nPredstavnici kompanije EKO Serbia, sa predstavnicima Agencije za bezbednost saobraćaja, na zajedničkoj konferenciji za medije održanoj u utorak 19. juna 2018. godine, tradicionalno su najavili nastavak saradnje na letnjoj kampanji prevencije saobraćajnih nezgoda pod nazivom „Vozi odmoran“. Cilj kampanje je isticanje važnosti redovnih pauza prilikom dužih putovanja i namenjena je svim putnicima tokom letnje sezone koji su u tranzitu, ali i na lokalnim relacijama.\nTokom ove kampanje EKO Serbia će biti uključena putem edukativnih lifleta sa savetima za bezbedno putovanje koji će na EKO pumpama biti distribuirani svim vozačima širom Srbije. Lifleti sadrže praktična uputstva i pravila za bezbednu vožnju. Usled povećanja prometa na domaćim saobraćajnicama i inostranih vozača, liflet o bezbednosti u saobraćaju je urađen na četiri jezika – srpskom, engleskom, nemačkom i turskom.\nSa ciljem bezbednog dolaska na željenu destinaciju svih učesnika u saobraćaju, vozačima se savetuje da na put krenu odmorni, prave pauze na svaka dva sata i izbegavaju vožnju kako tokom noći, tako i tokom najtoplijih delova dana. Pored lifleta, svi vozači na usluzi imaju i besplatnu proveru automobila, tzv. Pit Stop. Naime, osoblje na EKO pumpama je obučeno da proveri ključne bezbednosne tačke automobila kao što su pritisak u gumama, svetlosna signalizacija, ulje, rashladna tečnost i tako dalje. Na ovaj način pruža se dodatna pomoć vozačima u pripremi za put i to 24 časa dnevno.\n„Kompanija EKO Serbia u svom poslovanju bezbednost stavlja na prvo mesto. U skladu sa tim jedan od najvažnijih segmenta predstavlja bezbednost u saobraćaju čiji smo i sami deo jer se nalazimo na usluzi vozačima na putevima širom Srbije i regiona. Ovakvom kampanjom koju, možemo slobodno reći, već tradicionalno podržavamo treću godinu za redom, pokušavamo da doprinesemo bezbednosti svih učesnika u saobraćaju kroz edukaciju vozača i suvozača. Osnovna ideja i cilj ove kampanje je da poruka „Vozi odmoran“ dođe do svih posetilaca EKO benzinskih stanica, ali i svih vozača u Srbiji.“ izjavio je generalni direkotr kompanije EKO Serbia Vuk Radović.\n„Naša saradnja je dala već rezultate u prethodnim godinama, koje se ogleda u smanjenju stradanja u saobraćaju. Prošle godine, kao rezultat smo imali smanjenje broja i poginulih i povređenih na našim putevima u toku letnjih meseci, 9% manje poginulih i gotovo 300 manje povređenih. Letnje mesece karakteriše pojačan intezitet saobraćaja, a samim tim se i povećava rizik od nastanka saobraćajnih nezgoda. Naša saradnja i ove godine ima za cilj da ovaj rizik minimalizuje i da dočekamo kraj letnje sezone sa što više očuvanih života. Apelujem na građane da zaista odmorni kreću na put, da poštuju saobraćajne propise i da se ponašaju bezbedno u saobraćaju. Na ovaj način čuvaju i svoj život i živote svih učesnika u saobraćaju”, izjavila je v.d. direktora Agencije za bezbednost u saobraćaju Jasmina Milošević.\nMinistarstvo unutrašnjih poslova Republike Srbije će početi sa sprovođenjem pojačane kontrole autobusa kojima se obavlja prevoz turista, sa ciljem smanjenja broja saobraćajnih nezgoda u kojima su autobusi prevoznika neposredni učesnici.\nApeluje se na sve turističke agencije da vozačima autobusa obezbede odgovarajuće uslove za korišćenje zakonom propisanih odmora.\nPrethodni članakSmernice za bezbedan i zdrav rad na otvorenom pri visokim temperaturama\nSledeći članakKako odgovoriti na zahteve ISO 13485:2016?


Izgradnja mini pič terena – ICR\nPočetak realizacije projekta mini pič terena za mlade\nMinistarstvo omladine i sporta objavljuje početak realizacije zajedničkog projekta „Izgradnja mini pič terena za mlade“, koji finansira Ministarstvo, Fudbalski savez Srbije i Vlada Kraljevina Norveška. Projektom se finansira izgradnja i opremanje mini pič terena (veštačka trava, standardizovana ograda, koševi, golovi i mreža za odbojku).\n-doprinos unapređenju brige o deci i mladima kroz unapređenje uslova za bavljenje sportom u školama i lokalnim sportskim organizacijama;\n-stvaranje boljih mogućnosti za bavljenje sportom i rekreacijom u cilju kvalitetnijeg provođenja slobodnog vremena i razvoja mladih;\n-sistemsko planiranje razvoja i održavanja sportskih terena;\n-unapređenje aktivne participacije mladih u kreiranju sportskih i drugih aktivnosti u lokalnoj zajednici i podsticaj razmene iskustva i saradnje, iniciranje zajedničkih projekata lokalnih zajedn\nica (turniri, kulturne i edukativne manifestacije) u cilju prevencije negativnih socijalnih pojava (nasilje na sportskim terenima, marginalizovanje određenih grupa zasnovano nacionalnoj, verskoj osnovi).\n1. Obezebeđivanje lokacije za izgradnju terena\n2. Obezbeđivanje sopstvenih finansijskih sredstava (finasiranje pripremnih radova, održavanje terena)\nLokalne samouprave koje žele da učestvuju u ovom projektu treba da kontaktiraju Ministartsvo omladine i sporta za dobijanje aplikacionog formulara i preuzimanje konkursne dokumentacije, koju treba popuniti i dostaviti najkasnije do 10. aprila 2009. godine.\nMinistartsvo omladine i sporta i Fudbalski savez Srbije održaće 23. marta 2009. godine prezentaciju projekta. Molimo sve zainteresovane lokalne samouprave da se prijave za učešće na prezentaciji na e-mail adresu sport.tereni@mos.gov.rs najkasnije do 20. 3.2009.godine.


Dan online - Sport: Kolarov i Kostić na meti Intera - 2019-07-23\nSport SRPSKI REPREZENTATIVCI NA METI VELIKANA\nAleksandar Kolarov Kolarov i Kostić na meti Intera\nKapiten reprezentacije Srbije Aleksanadar Kolarov mogao bi u narednim danima da napusti Romu i pređe u Inter. Kako prenosi Sport Medijaset, Kolarov je velika želja trenera Antonija Kontea. Ukoliko, ipak, ne dođe do ovog transfera, rezervna varijanta je drugi Srbin – Filip Kostić. Za Kontea bi Kolarov predstavljao idealno rješenje u formaciji 3-5-2. I početkom juna je lijevi bek Rome bio na meti kluba iz Milana, ali se onda u priču umiješao Fenerbahče, pa se smatralo da je prelazak Kolarova u Tursku gotova stvar. Međutim, od toga transfera neće biti ništa, pa je Inter ponovo pokazao interesovanje. U Ajntrahtu po lijevoj strani igra Filip Kostić, koji se savršeno uklapa u Konteove zamisli, ukoliko se izjalovi posao oko dovođenja Aleksandra Kolarova.\nPovremeni srspki reprezentaivac Nemanja Gudelj mogao bi ovih dana da potiše ugovor sa španskom Seviljom, prenijela je Radio „Marka”. Tim iz Andaluzije traži zamjenu za Ibrahima Amadua koji je na transfer listi, a sportski direktor Monći naciljao je upravo srpskog univerzalca koji je poslednju sezonu odigrao u Sportingu iz Lisabona kao pozajmljeni fudbaler Gvangdžou Evergrandea. Prema saznanjima „Marke” Gudelj je u poodmaklim pregovorima sa Seviljom, a španski klub želi da iskoristi činjenicu da mu ugovor sa kineskim klubom ističe za šest mjeseci.\nRadoja karijeru nastavlja u Levanteu\nSelta i Nemanja Radoja su se rastali – odlični vezista odlučio je da napusti Vigo, ali će ostati u Španiji. Novi klub povremenog srpskog reprezentaivca trebalo bi da bude Levante. Kako španski mediji prenose Radoja će imati godišnju platu od 800 hiljada eura, a\nobaveza će se na četvorogodišnju saradnju.\nIgnjovski pojačao Kil\nNekadašnji reprezentativac Srbije Aleksandar Ignjovski i u narednoj sezoni igraće u njemačkoj Cvajti pošto je potpisao dvogodišnji ugovor sa Kilom. On je stigao iz Magdeburga kao slobodan igrač, pošto je posle ispadanja tog kluba u treću ligu raskinuta saradnja. Ignjovskom (28) će tim sa sjevera zemlje biti šesti u prethodnih 10 godina koliko igra u Njemačkoj. Prethodno je bio član Minehena 1860, Verdera, Ajntrahta, Frajburga i pomenutog Magdeburga. Svojevremeno je bio član i A reprezentacije Srbije i odigrao ukupno 12 utakmica.


Uhvaćen napadač na Zvezdine igrače? - Sportske.net\nUhvaćen napadač na Zvezdine igrače?\nPrema informacijama koje imaju u Regionalnom takmičenju, jedna osoba je privedena.\nFoto: Regionalna vaterpolo liga\nUtakmica između splitskog Mornara i Crvene zvezde je odložena iz sada već dobro poznatih razloga, trojica vaterpolista srpskog tima su napadnuta, a Aleksandro Kralj je najgore prošao, golman je skočio u more kako bi izvukao živu glavu.\nOdržana je telefonska sednica Regionalne lige, i oni su izdali saopštenje.\n"Policija je odmah reagovala, u toku je kriminalistička obrada i po informacijama koje smo dobili iz splitske policije, jedna osoba je privedena pod sumnjom da je bila saučesnik navedenog napada.\nIskreno se nadamo da će počinitelji biti identifikovani i odgovarajuće kažnjeni, te da ovaj nemili događaj neće uticati na dosadašnje odlične odnose svih učesnika lige koja postoji već 11 sezona", stoji, između ostalog, u saopštenju Regionalnog takmičenja.


Apel vozačima da ne staju na stajalištima autobusa i “žutim” saobraćajnim trakama – Srbija NASA Zemlja\nApel vozačima da ne staju na stajalištima autobusa i “žutim” saobraćajnim trakama\nby srbijanasazemlja March 25, 2021, 12:36 pm 1.7k Views\nVozači preduzeća svakodnevno se u svom poslu suočavaju sa velikim problemom koji se odnosi na zaustavljanje i ostavljanje putničkih automobila, kao i taksi vozila van zakonom dozvoljenog iskrcaja putnika, na autobuskim stajalištima i “žutim“ saobraćajnim trakama.\nOnemogućavanje ulaska autobusa na stajališta, usporava se javni gradski prevoz i sav saobraćaj u gradu. Uz to, ugroženi su i putnici koji ne mogu nesmetano i bezbedno da uđu i izađu iz vozila, a produžava im se i vreme provedeno u javnom prevozu.\nKako bi ovaj problem bio adekvatno rešen, JGSP “Novi Sad“ je pokrenuo zajedničku akciju sa saobraćajnom policijom, komunalnom inspekcijom i Gradskom upravom za saobraćaj i puteve. U tu svrhu, između ostalog, biće aktivirane kamere u autobusima, te će se na osnovu snimaka inicirati prekršajna odgovornost vlasnika vozila, ostavljenog na stajalištu ili u “žutoj“ saobraćajnoj traci.\nPodsećamo da je Zakonom o bezbednosti saobraćaja propisano da je zabranjeno zaustavljanje ili parkiranje vozila na stajalištu za vozila javnog saobraćaja i na odstojanju, odnosno rastojanju manjem od 15 metara ispred i iza oznake na kolovozu kojim je stajalište označeno.


Faktor | Grlić Radman ne krije da vrše pritisak na Bošnjake: Dobio sam saglasnost Moskve za izmjene Izbornog zakona BiH\nKazao je da je Hrvatska jedna od rijetkih članica Evropske unije koja direktno posvećuje izuzetnu pažnju stabilnosti i funkcionalnosti BiH sa kojom dijeli najdužu granicu.\n- Izmjena Izbornog zakona jedini je temelj i jedina garancija stabilnosti i budućnosti Bosne i Hercegovine. I Moskva je zainteresirana za to, razgovarano je o promjeni Izbornog zakona u BiH za šta sam dobio njihovu saglasnost - rekao je Radman Grlić.\nPrije dva dana, ministar vanjskih poslova Rusije Sergej Lavrov u Moskvi se susreo s Grlićem Radmanom, a teme razgovora bile su Zapadni Balkan, jugoistočna Evropa i sigurnost i stabilnost Evrope. Lavrov je pojasnio da su razgovarali, između ostalog, o situaciji u Bosni i Hercegovini.\n- Vidimo i mi očiglednu diskriminaciju bosanskohercegovačkih Hrvata, o čemu je govorio hrvatski ministar - rekao je Lavrov, naglašavajući potrebu provođenja izborne reforme kako bi se ta diskriminacija okončala, u skladu s Dejtonskim sporazumom.\nGordan Grlić RadmanSaborMoskvaIzborni zakon BiH


CRVENA ZVEZDA EKIPNI ŠAMPION SRBIJE – Sportski savez Beograda\nPočetnaVesti naslovnaCRVENA ZVEZDA EKIPNI ŠAMPION SRBIJE\nPočelo je Prvenstvom Srbije u malim čamcima u maju, a završeno je okršajima u kadetskoj i seniorskoj konkurenciji (veliki čamci) u subotu, 22. septembra 2018, na Regatnoj stazi na Savskom jezeru. Posle velikoj broja zanimljivih trka, uzbuđenja i neizvesnosti državni šampionat u veslanju dobio je ekipnog pobednika. Najviše počasti ove godine pripale su Crvenoj zvezdi koja je sa skorom od 14.5 zlatnih, 5.25 srebrnih i 2.75 bronzanih odličja zauzela prvo mesto u ukupnom plasmanu. Drugo mesto pripalo je Partizanu (11 zlata – 3.75 srebra – 13.25 bronze), a treće Smederevu (3 – 7.25 – 1)… Predsedniku Crvene zvezde Dragoljubu Kavrau pehar za timski trijumf u Prvenstvu Srbije, koji je ove godine prvi put dodeljen, uručio je predsednik Veslačkog saveza Srbije Darko Majstorović. U subotu “crveno-beli” kadeti i kadetkinje su na Adi Ciganliji krunisani i za pobedu u ovogodišnjem Kupu Srbije, a prvom čoveku Zvezde trofej za uspeh u ovom takmičenju uručio je predsednik Izvršnog odbora VSS Viktor Nikolić.


Evo koliko zarađuju ministri i ko je najplaćeniji - Ozonpress :: internet portal\nMinistarka poljoprivrede i zaštite životne sredine Snežana Bogosavljević Bošković, iako ne prima punu ministarsku platu, ima najveća mesečna primanja od svih članova Vlade Srbije, sudeći prema podacima koji su objavljeni u njenoj imovinskoj karti na sajtu Agencije za borbu protiv korupcije, piše Danas.\nOna mesečno ukupno prima više od 163.000 dinara, ne računajući i naknadu „za odvojeni život od porodice“ koja iznosi 38.374 svakog meseca.\nBogosavljević Bošković prima samo deo plate kao ministar od skoro 8.500 dinara, platu na Agronomskom fakultetu u Kragujevcu od 80.000, na kojem ima i dodatnu 31.000 za rad na projektu.\nPrema podacima ažuriranim u junu ove godine, ministarka poljoprivrede je i član Upravnog odbora Direktorata za civilno vazduhoplovstvo što državu mesečno „košta“ 43.615 dinara.\nNajveću ministarsku platu ima ministar unutrašnjih poslova Nebojša Stefanović, koja, prema podacima iz januara, iznosi 145.000 dinara, što je za oko 40.000 više u odnosu na ostale ministre i 20.000 više od premijera Aleksandra Vučića koji je u maju prošle godine prijavio 125.000 dinara.\nStefanović ima najveću zaradu\nStefanović je i član UO Direktorata za civilno vazduhoplovstvo gde ne prima ništa, tako da mu je ministarka plata jedini prihod koji ima prijavljen.\nTreći najplaćeniji član vlade jeste ministar privrede Željko Sertić sa primanjima od 131.000 – kao ministar 89.000 i kao predsednik UO Agencije za osiguranje depozita 42.000.\nNajveća čista ministarska plata beleži se kod ministra bez portfelja Velimira Ilića – 110.000 dinara, što mu je i jedini prihod.\nIzmeđu 100.000 i 107.000 ministarske plate imaju Aleksandar Vulin, Jadranka Joksimović, Vanja Udovičić, Bratislav Gašić i Ivan Tasovac, koji nemaju prijavljene dodatne prihode.\nMinistarskih plata odrekli su se Rasim Ljajić, Zorana Mihajlović i Zlatibor Lončar.\nLjajić kao potpredsednik vlade ima prijavljenih 33.000, a na Visokoj strukovnoj školi za preduzetništvo 75.000. Mihajlovićeva prima samo 43.615 dinara kao predsednica UO Direktorata za civilno vazduhoplovstvo, a platu, kako je više puta govorila, prima i na privatnom univerzitetu Džon Nezbit (bivši Megatrend).\nMinistar zdravlja Lončar ima samo primanja u Kliničkom centru Srbije od 88.000 dinara.\nSudeći prema platama prijavljenim Agenciji za borbu protiv korupcije, mnogi gradonačelnici u Srbiji imaju znatno veće plate od članova Vlade Srbije.\nTako gradonačelnik Beograda Siniša Mali ima 120.000, Radomir Nikolić iz Kragujevca 126.000, Zoran Antić iz Vranja 123.000, Tihomir Petković iz Užica i Velimir Ognjenović iz Zaječara po 115.000, a Meho Mahmutović iz Novog Pazara skoro 105.000 dinara. Gradonačelnik Čačka Vojislav Ilić mesečno zarađuje 96.504 dinara.\nGradonačelnici Novog Sada i Zrenjanina Miloš Vučević i Čedomir Janjić imaju veće plate čak i od predsednika države i premijera, odnosno 150.000 i skoro 140.000 dinara.\nPredsednik države Tomislav Nikolić ima platu od 130.000 dinara, od koga više ima i predsednica Skupštine Srbije Maja Gojković koja mesečno prima skoro 146.000 dinara plus 35.000 za troškove zakupa stana.\nPoplavljeni 31/08/2015 u 18:37 Odgovorite


Miodrag Kostić na Konferenciji o ekonomiji Srbije i Crne Gore | MK Group\n22.oktobar 2015. Hotel Splendid, Budva- Miodrag Kostić, predsednik MK Group učestvovao je na konferenciji “Efikasnost pristupanja EU i unapređenje regionalne konkurentnosti”, koja je okupila čelnike vodećih kompanija regiona i političare.\nNa panelu “Poslovanje u Regionu – domaći privrednici i investitori”, na kome su učestvovali privrednici iz Srbije, Crne Gore, Makedonije i Hrvatske, g. Kostić je istakao da zemlje regiona nemaju zrele administracije i da su neophodne reforme obrazovnog, zdravstvenog i penzionog sistema, kao i značajna ulaganja u putnu, železničku i energetsku infrastrukturu.\nNe smeju se uvoditi nove ili povećavati postojeće dažbine, već državne finansije treba stabilizovati štednjom i boljom naplatom postojećih. Ovo je još jedan od zaključaka sa kojim su se složili učesnici konferencije, koju su organizovali Privredna komora Crne Gore i savezi ekonomista Srbije i Crne Gore.


Univerexport planira ekspanziju u Beogradu - Retail Serbia\nUniverexport planira ekspanziju u Beogradu\nDomaći trgovinski lanac Univerexport Novi Sad planira otvaranje novih maloprodajnih objekata u Beogradu.\nJedan od najvećih domaćih maloprodajnih lanaca, Univerexport, planira otvaranje novih objekata različitih formata u Beogradu, nezvanično saznaje portal Retail Serbia. Univerexport trenutno u glavnom gradu posluje sa osam maloprodajnih objekata koji se nalaze na Novom Beogradu, Dorćolu, Banjici i Zvezdari, a u planu trgovačke kompanije je da širenje prodajne mreže nastavi i otvaranjem prvog supermarketa u Mirijevu do kraja tekuće godine. Nezvanično, u planu Univerexport-a je i otvaranje najvećeg i najmodernijeg hipermarketa u Beogradu koji će se nalaziti u budućem šoping centru na Zvezdari koji je trenutno u izgradnji.\nUniverexport je od početka godine otvorio dva nova objekta u Beogradu koji se nalaze na Zvezdari i Vračaru. Krajem 2018. godine kompanija je u najvećem šoping centru u zemlji Promenada Novi Sad, otvorila jedan od najmodernijih hipermarketa, dok je 1. avgusta sa radom počeo i supermarket u centru Novog Sada smešten u Pupinovoj palati.\nGrupa Univerexport posluje sa više od 130 supermarketa Univerexport rasprostranjenih na teritoriji Vojvodine i Beograda, online prodavnicom e lakolije, trgovinskim lancem Trgopromet i prehrambenom industrijom AD Bačka. U septembru 2017. kompanija je u blizini Novog Sada otvorila distributivni centar na 30.000 kvadrata u čiju je izgradnju investirala 16 miliona evra.\nUniverexport, Beograd,\tNovi Sad,\tSupermarketi,\tMaloprodaja,\tekspanzija\totvaranje\nUskoro još jedna Univerexport prodavnica u Novom Sadu\nKompanija Univerexport otvorila novu prodavnicu u Beogradu i najavila nova otvaranja\nUniverexport otvorio sedam novih supermarketa - uskoro novi objekti\nNova prodavnica Univerexporta u Novom Sadu\nDelhaize Serbia otvorio najmoderniji Maxi u Srbiji - filijale u regionu otvaraju knjižare i stanice za električne automobile


Beogradski izbori 2018: Četiri izborne liste prešle cenzus - Dan u Beogradu\nNaslovna » BG servis » Beogradski izbori 2018: Četiri izborne liste prešle cenzus\nBeogradski izbori 2018: ÄŒetiri izborne liste preÅ¡le cenzus\nBeogradski izbori 2018: Četiri izborne liste prešle cenzus\nNeko drugi 5. mart 2018. BG servis Postavite komentar\nNa osnovu 71,39 odsto obrađenih biračkih mesta, po privremenim rezultatima samo četiri izborne liste prešle su cenzus na izborima u Beogradu.\nOvo su preliminarni rezultati koji se zasnivaju na potpisanim i unetim zapisnicima o radu 846, od ukupno 1.185 biračkih mesta.\nPredsednik Gradske izborne komisije Zoran Lukić noćas je saopštio i sledeće…\n– Izborna lista „Aleksandar Vučić – Zato što volimo Beograd!“ osvojila je 45,60 odsto glasova, što čini 64 odbornika u Skupštini Grada Beograda. Izborna lista „Dragan Đilas – Beograd odlučuje, ljudi pobeđuju!“ osvojila je 18,71 odsto glasova, odnosno 26 odbornika. Izborna lista Aleksandar Šapić – gradonačelnik osvojila je 8,27 procenata glasova, što čini 11 odbornika. Izborna lista Ivica Dačić – Socijalistička partija Srbije (SPS), Dragan Marković Palma – Jedinstvena Srbija (JS) na ovim obrađenim biračkim mestima osvojila je 6,35 procenata glasova, što čini devet mandata u Skupštini Grada Beograda. Sledeća po osvojenim glasovima je izborna lista „Dosta je bilo i Dveri – da ovi odu, a da se oni ne vrate“ sa 3,87 odsto glasova, što znači da nije prešla zakonski cenzus od pet odsto. Nijedna od ostalih lista koje su imale svoje kandidate nije prešla izborni cenzus. Dakle, na osnovu ovog procenta obrađenog biračkog tela samo četiri izborne liste prešle su cenzus za odbornike u lokalnom parlamentu.\nPredstoji transport izbornog materijala, a zatim i verifikacija mandata, posle čega će Gradska izborna komisija saopštiti rezultate izbora za odbornike Skupštine Grada Beograda, održanih 4. marta. (Beoinfo)\nTagovibeograd beogradski izbori 2018 bg servis izbori politika\nPrethodni 5. Expo-Russia Serbia\nSledeći Kinoteka – repertoari za mart 2018.


Kosovo: Rugovin sin optužen za prodaju viza - Sputnjik Srbija\n09:49 02 Decembar 2020\n22:04 19.05.2016 Preuzmite kraći link\nTužilac Evropske unije na Kosovu je danas podigao optužnicu protiv 20 ljudi, uključujući sina bivšeg kosovskog predsednika Ibrahima Rugove, zbog sumnje da su za više hiljada evra prodavali „šengenske“ vize.\nSlučaj je pokrenut u februaru 2014. godine, kad je policija uhapsila 10 ljudi zbog prodaje viza nabavljenih u Ambasadi Italije u Prištini, navodi Rojters.\nZvaničnici navode da su u te aktivnosti možda bili uključeni i neki zaposleni u Ambasadi, a kosovska policija je u toj akciji sarađivala sa italijanskim vlastima.\n„Navodna krivična dela su sprovedena u periodu između 2011. i 2014. godine, a odnose se na prodaju viza za ’šengensku zonu‘, do kojih su počinioci došli pomoću korupcije i lažnog predstavljanja“, navodi se u saopštenju kancelarije tužioca.\nOptuženi se, između ostalog, terete za organizovani kriminal i krijumčarenje migranata.\nPolicija je 2014. u domu Uka Rugove, gde je ranije živeo njegov otac Ibrahim Rugova, pronašla više stotina fotokopiranih pasoša, formulara za vizu, kopija ličnih karata, fotografija i drugih dokumenata.\nPolicijski inspektori navode da su klijenti plaćali između 2.700 i 3.500 evra za vize, čija izrada obično košta 60 evra.\nprodaja viza, optužnica, Uka Rugova, Kosovo


kampus - Blic Online\nMinistar prosvete, nauke i tehnološkog razvoja Mladen Šarčević, učestvovao je danas sastanku na Elektrotehničkom fakultetu, na kome je bilo reči o predlogu projekta o formiranju kampusa tehničkih fakulteta Univerziteta u Beogradu.\nMaloletni J. M. (17), koji je sinoć pao sa objekta u izgradnji u krugu studentskog kampusa u Banjaluci zadobio je veoma teške povrede.\nMaloletnik (17) teško je povređen kada je sinoć u kampusu banjalučkog Univerziteta pao sa objekta u izgradnji, potvrđeno je za Srpskainfo u policiji.\nOtkako se odselio u Veliku Britaniju na master studije, Nišlija Aleksandar Mihajlović prisustvuje istorijskim događajima - doživeo je Bregzit, potom štrajkove naučnih radnika, a van svog rodnog grada je i tokom pandemije korona virusa i živi u skoro sam, u praznom kampusu.\nGrčka policija saopštila je da je uništila eksplozivnu napravu pronađenu preko puta policijske stanice u atinskom predgrađu.\nPrvi "Kampus zdravlja", gde su građani imali prilike da besplatno obave preglede krvnog pritiska, srca, ultrazvuka štitne žlezde i da porazgovaraju sa lekarima održan je danas ispred Starog dvora.\nOSUĐEN NA GODINU ZATVORA Banjalučanin prodavao drogu u krugu Univerziteta\nBojan Budiša Buda (38) iz Banjaluke osuđen je na godinu zatvora jer je nabavio i trojici poznanika dao marihuanu u krugu kampusa banjalučkog Univerziteta.\nPremijerka Srbije Ana Brnabić izjavila je danas u Atlanti da je sa menadžmentom kompanije NCR, koja inače posluje u Srbiji, postignut dogovor da u aprilu počnu radovi na izgradnji kampusa i da se radi o investiciji od 90 miliona dolara.\nTehnološka kompanija “Gugl” predstavila je idejno rešenje za obnovljeni centar za zaposlene u Mauntinvjuu (Kalifornija), koji će se prostirati na površini od skoro 300.000 kvadratnih metara i imati 8.000 stanova, parkove, bioskope i prodavnice.\n"NAJBOLJA ZGRADA NA SVETU" Epl je potrošio PET MILIJARDI dolara na novo sedište na NJIVI, a onda su počele podele među radnicima (FOTO)\nRadnici tehnološkog giganta sele se u „Eplov park“, novi štab kompanije vredan pet milijardi dolara, međutim neće svi oni moći da uđu u njega, piše „Biznis insajder“.\nPANIKA U SAD Policija tragala za potencijalnim napadačem u univerzitetskom kampusu (VIDEO)\nNakon dojave da postoji mogućnost da se u okviru kampusa Hauard univerziteta u Vašingtonu nalazi naoružana osoba, veliki broj pripadnika policije izašao je na lice mesta, piše "Independent".\nOtvoren „Filmski kampus“ u Trebinju: Učesnici i filmski velikani Zdravko Šotra, Slobodan Šijan, Pjer Žalica\nU trebinjskom Kulturnom centru večeras je počeo sedmi „Filmski kampus“ koji je okupi filmske umetnike i studente iz BiH, Srbije i Crne Gore.


Hotel Venezia la Villetta ★★★ – nalazi se u glavnoj ulici između dva trga, Mazzini i Aurore, u samom srcu Lida gde su prodavnice, restorani, na 50 m od plaže. Hotel raspolaže sobama koje su opremljene kupatilom, TV-om, klimom. Hotel poseduje: recepcija, bar, lift, Wi-Fi, terasa sa stolovima i stolicama, restoran, bicikle, uzivo muzika uveče, parking, mini – club za decu. Više informacija o hotelu na: www.hotelveneziajesolo.it\nU slučaju promena na monetarnom tržištu ili nedovoljnog broja prijavljenih putnika, organizator putovanja zadržava pravo korekcije cena, izmene programa ili otkaza putovanja najkasnije 7 dana pre početka putovanja. Agencija ne snosi odgovornost za eventualne drugačije usmene informacije o programu putovanja. Uz ovaj program važe opšti uslovi organizatora putovanja turističke agencije Organizatora.


KRIVOKAPIĆ: Podrška Slovenije dobar signal za Vladu – Portal Luca\nPodrška Slovenije Crnoj Gori je signal da crnogorska Vlada ima najbolja rješenja, a to je put ka boljitku i prosperitetu koji je vezan za to da Crna Gora postane sljedeća članica Evropske unije (EU), kazao je premijer Zdravko Krivokapić.\nOn je rekao da je današnja posjeta Sloveniji još jedan dokaz snažne podrške Crnoj Gori ka evropskom putu.\n“Razgovori sa predsjednikom Slovenije, predsjednikom parlamenta, a posebno Vlade te države ukazuju na najznačajniju karakteristiku, da će tokom predsjedavanja Slovenije Unijom biti iskazana velika podrška Zapadnom Balkanu, a samim tim i Crnoj Gori u pristupnom putu ka EU”, naveo je Krivokapić.\nOn je rekao da je iskazana podrška premijera Slovenije Janeza Janše ekonomskom razvoju Crne Gore.\n“Raduje me da će u budućem vremenskom periodu ta saradnja biti značajno obogaćena”, naveo je Krivokapić.\nKako je kazao, za obezbjeđenje te dobre saradnje već je napravljen konkretan dogovor.\n“Da se mješovita ekonomska komisija što prije sastane, i na taj način pomogne obogaćenju ove saradnje”, rekao je Krivokapić.\nOn je, kao jedan od najznačajnijih elemenata, naveo poziv Janše da prisustvuje samitu koji će se održati 6. oktobra, sa liderima EU i Zapdnog Balkana, na kome će se raspravljati o budućem putu regiona i bržem pristupu EU.\n“Ova podrška daje još jedan signal da ova Vlada ima najbolje rješenje, a to je put ka boljitku i prosperitetu koji je vezan za ono što svi želimo, a to je da Crna Gora postane sljedeća članica EU”, zaključio je Krivokapić.\nMinistar ekonomskog razvoja Jakov Milatović kazao je da je u okviru današnje radne posjete dogovoreno startovanje mješovite ekonomske komisije između Vlada Crne Gore i Slovenije, koja bi, kako je naveo, trebala da pruži dodatni fokus na osnaženju ekonomske sardanje između dvije države.\n“To me jako raduje i mislim da je to jedan od praktičnih načina na koji možemo da osnažimo našu ekonomsku saradnju”, naveo je Milatović.\nOn je rekao da je dogovoreno da, sa strane Crne Gore, on bude kopredsjedavajući komisije.\n“A sa strane Vlade Slovenije ministar ekonomskog razvoja i potpredsjednik Vlade (Zdravko) Počivašek”, naveo je Milatović.\nTo će, kako je kazao, dati novi zamajac ekonomskoj saradnji Crne Gore i Slovenije.\nPovezane teme:SlovenijaVlada CGZdravko Krivokapić\nEkologijaprije 50 minuta


Promocija Budve novinarima iz Srbije - Moja Crna Gora\n04/06/2019\tturizam Izvor: rtcg\nNovinari iz Srbije boravili su u Budvi od 30. maja do juče, u okviru studijske posjetu koju je organizovala lokalna Turistička organizacija, u okviru intenzivne promocije turističke ponude budvanske rivijere u regionu.\n“Budući da tržište Srbije predstavlja jedno od najznačajnijih tržišta za Budvu, organizacijom ovakvih FAM putovanja njeguju se kvalitetni odnosi sa medijima i gostima sa ovog podneblja”, saopšteno je iz TO Budva.\nDrugi dan počeli su razgovorom sa Jelenom Kaluđerović, HG „Budvanska rivijera“, na terasi Gradske kafane, koja im je predstavila ponudu ove hotelske grupacije tokom glavne turističke sezone i van nje. Nakon razgovora, organizovan je obilazak Starog grada, u pratnji predstavnika “Muzeja i galerija”, Itane Lalović, posjeta gradskom Muzeju i Citadeli, kao i razgovor sa Milenom Lubardom Marojević, direktoricom JU “Grad teatar”.\n“Studijsku grupu novinara činili su predstavnici nekih od najeminentnijih medijskih kuća iz Srbije (Pink, RTV Vojvodina, Kopernikus TV, Studio B, Politika, Blic, 24 sata, Kurir, Informer, Story), koji su pokazali veliko zadovoljstvo organizovanim putem i interesovanje da ponudu Budve predstave u najboljem mogućem svijetlu”, saopšteno je iz TO Budva.


Kako sada putovati u Evropu i Ameriku - Istinito.com - Ne budi ovca!\nPočetna > BIH > Društvo > Kako sada putovati u Evropu i Ameriku\n27. Maja 2020. 27. Maja 2020. Istinito686Leave a Comment on Kako sada putovati u Evropu i Ameriku\nPandemija koronavirusa ušla je u fazu gdje se građani BiH i Evrope svakodnevno moraju informisati o frekventnim promjenama tretmana putnika na granicama.\nDonosimo vam različite politike država u koje građani BiH najčešće putuju, a koje se odnose na (ne)propusnost granica.\nPočnimo o granicama koje je najlakše preći – onima na Drini. Naime, Srbija je otvorila granične prelaze za putnički i robni saobraćaj bez neophodnog testa na koronavirus.\nU suštini, vanjske granice Evropske unije (uz Island, Lihtenštajn, Norvešku i Švicarsku) ostaju generalno zatvorene do 15. juna. Mjera se odnosi na sve građane BiH osim ako nemaju dvojno državljanstvo s nekom od članica (Hrvatska npr.), ako nemaju dugotrajnu adresu u jednoj od država članica, ako nisu članovi porodice građana EU ili ako nisu diplomati. Na pojedinim kopnenim granicama unutar Evropske unije ponovo se provodi granična kontrola.\nTakođe, njemački carinici kontrolišu granicu s Austrijom, Francuskom i Švicarskom, a plan je da takav režim ostane do 15. juna, a od tog dana kontrole bi trebale biti fleksibilnije.\n“Treba takođe uzeti u obzir činjenicu da se izmjene pravila o ulasku i karantinu dešavaju veoma često i mijenjanju se bez prethodne najave, nekada u toku nekoliko sati”, kažu iz Ministarstva vanjskih poslova Bosne i Hercegovine.\nTagged amerika bih COVID 19 evropa granica istinito korona putovanje


U podne otvaranje prve fabrike u „Mind Parku“ – RTV SUNCE Arandjelovac\nHome » Aranđelovac » U podne otvaranje prve fabrike u „Mind Parku“\nU podne otvaranje prve fabrike u „Mind Parku“\nin Aranđelovac 07/12/2018\nPrva fabrika u indistrijskom kompleksu „Majnd park“ biće otvorena dana u Kragujevcu. Za oko sedam meseci, od postavljanja kamena-temeljca završena je prva proizvodna hala. Fabrika AMM, koja posluje u okviru „Majnd grupe“, prostire se na oko 8.000 kvadrata i u njoj će se proizvoditi delovi za tramvaje i vozove koji se kreću evropskim metropolama.\nDarko Đorić iz „Majnd grupe“ kaže da će se proizvoditi aluminijumske konstrukcije za šinska vozila, pre svega za dva poznata kupca.\n„To su nemački ‘Simens’ i francuski ‘Alstom’ i fabrika je praktično postavljena u proizvodnju u proteklih mesec dana .Inače, gradnja objekta je završena 1. novembra ove godine i nadam se da ćemo vrlo brzo biti u punom kapacitetu, što se tiče proizvodnje. Kompanija AMM, trenutno broji negde oko 180 zaposlenih i to su praktično sve novozaposleni od početka ove godine“, ističe Đorić.\nU indistrijsku zonu u Kragujevcu širi se i „Simens“, Direktor „Simensa“ za Srbiju Udo Ajhlinger je najavio da će im na početku biti potrebno skoro 1.000 radnika.\n„Od velike nam je važnosti da stvaramo održiva radna mesta, tako da moramo da vodimo računa o veštinama i sposobnostima ljudi koje zapošljavamo. Septembra sledeće godine planiramo da počnemo proizvodnju, tako da nam to ostavlja dovoljno vremena da odaberemo prave ljude“, ističe Ajhlinger.\nTehnološki park, koji gradi domaća kompanija, prostire se na 150 hektara i lociran je u blizini „Simensove“ fabrike šinskih vozila. Upravo, industrijska zona je i namenjena kooperantima „Simensa“ ali i drugim domaćim i stranim investitorima koji u Srbiju donose nova znanja i tehnologije.\nU toku je izgradnja još jedne fabrike za proizvodnju delova od čelika, a zapravo, zamišljeno je da ceo kompleks izgleda kao grad u malom sa ambulantom, vrtićem, pistom za avione, internom zeleznicom.\nOtvaranje nove fabrike planirano je u 12 sati.\nPrethodna: Prosvetari u utorak protestuju ispred Vlade\nSledeća: RTV Sunce – RK „Šamot“ – Najava utakmice i rad kluba


Tanjug 25. januara 2021. 20:47\nNJUJORK – Generalni sekretar UN Antonio Gutereš upozorio je danas svetske lidere da planeta nije samo suočena sa korona virusom i najgorom ekonomskom krizom u poslednjih gotovo 100 godina, već i sa drugim „egzistencijalnim pretnjama“.\nGovoreći na virtuelnom sastanku Svetskog ekonomskog foruma, Gutereš je upozorio na opasnost sa kojom je suočena svetska klima i biodiverzitet, ali i na mogućnost da SAD i Kina zbog svojih nesuglasica podele svet na dva dela, prenosi AP.\nOn je na sastanku koji se obično održava u švajcarskom skijalištu Davosu, govorio o globalnoj „krhkosti“ u oblasti klime, geopolitičkih podela, sajber prostoru i razoružanju u kontekstu rastućih rizika od širenja nuklearnog i hemijskog oružja.\nPotrebni ste nam više nego ikad da nam pomognete da promenimo kurs, okončamo krkhost, sprečimo klimatsku katastrofu i izgradimo pravičnu i održivu budućnost koju želimo i koja nam je potrebna, istakao je generalni sekretar UN.\nOn je ponovo iskazao svoju zabrinutost zbog podela između SAD i Kine po različitim dominantnim strujama, trgovinskim i finansijskim pravilima, geopolitičkim i vojnim strategijama, kao i u oblasti interneta.\nMoramo da učinimo sve što je u našoj moći da sprečimo takvu podelu, upozorio je Gutereš.\nOn je istakao da je najbrži način za otvaranje ekonomije na globalnom nivou jednaka raspodela vakcina protiv korona virusa.\nUkoliko bogate zemlje misle da će biti bezbedne ako vakcinišu samo svoje stanovništvo, zanemarujući zemlje u razvoju, varaju se, zaključio je on.


Obuke za nezaposlene žene iz oblasti web programiranja – Websites Workshop\nEdukacija / Obuke\nObuke za nezaposlene žene iz oblasti web programiranja\nOsnaživanjem žena koje žive u ruralnim područjima u Autonomnoj pokrajini Vojvodini, tačnije, u 10 manje razvijenih opština, cilj nam je da mlade zadržimo u njima, ali da ih osnažimo kroz stvaranje preduslova za samozapošljavanje.\nCiljna grupa nezaposlenih žena je gotovo najugroženija kategorija našeg društva. Žene, usled svoje ekonomske nesamostalnosti, vrlo često se nalaze u jako podređenom položaju. Takođe, ciljna grupa mladih je jedna od najugroženijig socijalnih grupa u našoj zemlji. Veliki broj mladih je zbog nemogućnosti da se školuje stagnirao i ostao na nivou srednjoškolskog obrazovanja, čime su mu ograničene mogućnosti zapošljavanja. Takođe, veliki deo njih ne poseduje veštine za naprednije korišćenje interneta koje bi im omogućile da se samoobrazuju.\nShodno tome, potrebno je omogućiti devojkama i mladim ženama uzrasta od 18 dо 30 godina da steknu veštine kojima će se pozicionairati na tržištu i uspeti da dođu do posla i obezbediti sredstva za sopstvenu i porodičnu egzistenciju.\nCilj nam je da realizacijom projektniih aktivnosti 30 devojaka i mladih žena iz Vojvodine stručno osposobimo za internet programiranje, samim tim, zapošljavanje i samozapošljavanje u ruralnim predelima u kojima i žive.\n© Websites Workshop 2021\nOnline ili offline učenje


U internom istraživanju SZP-a dominira Ivanić, iz SDS-a najpopularniji Šarović i Mićić | Banjaluka.net\nU internom istraživanju SZP-a dominira Ivanić, iz SDS-a najpopularniji Šarović i Mićić\nPočasni predsjednik PDP Mladen Ivanić osvojio je najviše glasova u anketi Saveza za promjene, koja bi trebalo da posluži za određivanje kandidata opozicije za predsjednika RS i srpskog člana Predsjedništva BiH.\nKonačni rezultati ankete, koja se nalazi u posjedu “EuroBlica”, pokazali su da je Ivanić ubedljivo najpopularniji političar iz opozicije jer je osvojio prvo mjesto među ponuđenim kandidatima u obje ciljne kategorije – i za poziciju predsjednika RS i za srpskog člana Predsjedništva BiH.\nNaime, na pitanje anketiranim za koga smatraju da je najbolji kandidat na sljedećim izborima ispred SzP za srpskog člana Predsjedništva BiH, čak 26 odsto ispitanika odgovorilo je da je to Ivanić. Na identično pitanje koje se odnosilo na kandidaturu za predsjednika RS najviše ispitanih, njih 19 odsto, opet je ponovilo da je to počasni predsjednik PDP.\nU isto vrijeme, rezultati navedenog ispitivanja javnog mnjenja pokazali su da je među biračima trenutno najpopularniji političar iz SDS, aktuelni gradonačelnik Bijeljine Mićo Mićić, za kojeg 14 odsto ispitanika vjeruje da bi bio najbolje rešenje kao kandidat opozicije za predsjednika RS. Mićić takođe odlično kotira i kao mogući kandidat za poziciju srpskog člana Predsjedništva BiH, gdje je osvojio drugo mjesto sa 9 odsto glasova ispitanih, koliko ima i njegov partijski kolega Mirko Šarović.\nIzvori “EuroBlica” iz vrha SzP, koji su insistirali na anonimnosti, tvrde da je nakon objavljivanja rezultata ankete postalo jasno da će konačni izbor o tome ko će biti kandidati opozicije za dvije najznačajnije izborne funkcije zavisiti od volje Mladena Ivanića, odnosno njegove procjene da li je bolje da se kandiduje za još jedan mandat u Sarajevu ili da pokuša osvojiti fotelju u Palati Republike u Banjaluci.\n– Od Ivanićevog izbora zavisiće i odluka SDS. Ukoliko Ivanić riješi da se kandiduje za predsjednika RS, Mićić i Šarović imaju podjednake šanse za kandidaturu jer su u anketi osvojili isti broj glasova. Ukoliko se, međutim, Ivanić odluči za kandidaturu u Sarajevu, Mićić bi trebalo da bude izbor SDS za predsjednika RS, jer je u toj kategoriji među biračima ocijenjen kao najbolji kandidat te partije – ističu naši izvori.\nRezultati ankete koju je proveo Savez za promjene pokazali su da lider SDS Vukota Govedarica zauzima treće mjesto po popularnosti među biračima kao mogući kandidat opozicije za predsjednika RS s osvojenih 11 odsto glasova.\nIstovremeno, Govedarica je tek peti na rang-listi kao mogući kandidat za srpskog člana Predsjedništva BiH sa 6 odsto glasova, a ispred njega se, osim Ivanića, Mićića i Šarovića, nalazi i ministar bezbjednosti BiH Dragan Mektić.


Odupri se: Opozicioni poslanici da poštuju Sporazum o budućnosti | Aktuelno\nOdupri se: Opozicioni poslanici da poštuju Sporazum o budućnosti\nGrađanski pokret „Odupri se“ pozdravlja djelovanje opozicije koja sa evropskim partnerima radi na obezbjeđivanju neophodnih uslova za prve slobodne izbore\nPokret Odupri se pozvao je sve opozicione poslanike i poslanice na puno poštovanje „Sporazuma o budućnosti“ potpisanog pred građanima. Kako su istakli, neophodno je ubrzati aktivnosti kako bi se povratilo puno povjerenje građana u izbore, pravni sistem i demokratiju.\n“Ali, pored rada na izbornom zakonodavstvu, neophodno je formiranje Vlade građanskog jedinstva, koja bi nepristrasno, profesionalno i odgovorno obezbijedila uslove za prve zaista fer i slobodne izbore, ali i jednako sprovođenje svih zakona. Mandat Vlade građanskog jedinstva mora biti minimum godinu dana i svako odugovlačenje ide u prilog daljoj agoniji sa nelegitimnim izborima, nastavkom zarobljavanja institucija, devastacijom prirode, pljačkom i novim zaduživanjima”, navode oni.\nPoštujući Sporazum, kako ističu, mora se pristupiti oslobađanju Javnog servisa od partijskog uticaja, ali i brzog i zadovoljavajućeg pravnog epiloga afere ,,Koverat“.\n“Samo rad na izbornom zakonodavstvu nagovještava da režim sprema još jednu izbornu farsu. Na to neće pristati opozicioni poslanici koji su potpisali Sporazum, a mi iz pokreta „Odupri se“ garantujemo da neće pristati ni građani.\nZato još jednom pozivamo svih 39 poslanika i poslanica na jedinstvo”, ponavljaju oni.\nIz pokreta pozivaju opoziciju i da u najkraćem roku dogovore dalji plan aktivnosti sa kojim bi izašli pred crnogorsku javnost.\n“Bez toga ne bi trebalo pristati na nikakav parcijalni dijalog koji ovih dana nudi režim, pogrešno procjenjujući da će crnogorski građani dopustiti još jednu izbornu prevaru i krađu. Građani su na masovnim protestima spoznali svoju snagu i znaju da ih se vlast plaši samo kada su na Ulici. Na, još uvijek, jedinoj slobodnoj instituciji”, poručuju oni.\nPOLITIKA Aktuelno - 02.05.2022-21:09\nČasno je otići u opoziciju, ali je nečasno ispisati stranice političke izdaje i zato tamo nećete vidjeti nijednog Demokratu, jer je nama politički moral...\nREGION Aktuelno - 03.04.2022-23:20\nKandidat Ujedinjenih za pobjedu Beograda Vladeta Janković izjavio je za N1 da je opozicija gotovo sigurno izvojevala pobjedu u glavnom gradu. „Mnogo manje je sigurno...\nVukadinović: Nije prevara ako URA formira vladu sa opozicijom\nPOLITIKA Aktuelno - 09.02.2022-12:20\nUkoliko GP URA sa opozicijom formira novu vladu, nije riječ izbornoj prevari. O njoj se može govoriti ukoliko bi u tu vladu ušao neko...


EPCG organizuje nagradnu igru za članove Zlatnog tima – Pljevaljske novine\nPočetna / Vijesti / Društvo / EPCG organizuje nagradnu igru za članove Zlatnog tima\nPljevaljske Novine pre 2 sedmice\tDruštvo Ostavite komentar 577 Pregledi\nElektroprivreda Crne Gore organizuje nagradnu igru „Zlatni tim: dobra energija“, za sva domaćinstva, članove Zlatnog tima. Nagradna igra traje do 31. januara 2022. godine. Pravo učešća u nagradnoj igri imaju domaćinstva čije stanje duga 31. januara bude 0 eura, čime postaju članovi Zlatnog tima, i pored automatskog učešća u nagradnoj igri, u narednih šest mjeseci ostvarivaće i popust na ukupnom računu od 12,5 odsto.\nTakođe, kako ističu iz EPCG, za nagradni fond od 100 SMART HOME sistema, u saradnji sa Mtel-om, konkurišu sva domaćinstva koja se do 31. januara (a počevši od 1. novembra 2021.), prijave za projekat SOLARI 3.000+.\n“Inače, podsjećamo da je rok prijave za projekat Solari 3.000+ i Solari 500+ produžen je do 28. februara. Nagradni fond od 200 umanjenja od 50 eura na računima za električnu energiju, namijenjen je za bazu u kojoj će se naći svi članovi Zlatnog tima, dok će se 100 umanjenja od 100 eura izvlačiti iz baze u kojoj se nalaze članovi Zlatnog tima koji su ujedno i korisnici servisa elektronski račun. EPCG je, u saradnji sa Mtel-om, obezbijedila i 100 Smart Home sistema, koji će se izvlačiti iz baze u kojoj će se naći sva domaćinstva koja su se od 1. novembra 2022. do 31. januara 2022. prijavila za projekat Solari 3.000+. U Smart Home paketu Mtel-a nalazi se pet uređaja: pametna utičnica, pametna sijalica, pametni relej, senzor za temperaturu i vlažnost vazduha i senzor vrata i prozora (senzor pokreta), koji korisnicima omogućavaju da putem mobilnog telefona ili računara u zakazano vrijeme uključe/isključe rasvjetu, dobiju informacije o temperaturi i vlažnosti vazduha u prostorijama kao i notifikaciju kada se detektuje otvaranja prozora i vrata u okviru kuće i sl”, ističu u EPCG.\nJavno izvlačenje dobitnika biće organizovano u prostorijama EPCG u Nikšiću, 22. februara u 11.00h. Sistem izvlačenja dobitnika organizovan je metodom slučajnog izbora pretplatnog broja korisnika elektronskim putem.\nSve informacije o nagradnoj igri i projektu SOLARI 3.000+ i 500+, mogu se dobiti besplatnim pozivom na broj 19100, na web sajtu www.epcg.com gdje su istaknuta i Pravila nagradne igre, kao i na profilima EPCG na društvenim medijima.\nEPCG organizuje nagradnu igru za članove Zlatnog tima\t2022-01-10\nKljučne rečiEPCG organizuje nagradnu igru za članove Zlatnog tima\nPrethodna Na službena putovanja u 2021. potrošeno 52.057 eura manje u odnosu na 2020.\nSledeća Ispravna voda sa sva tri izvorišta kao i sa javne česme kod motela „Vodice“\nPokret za Pljevlja: JOŠ MALO PA NESTALO


Žene i dalje teže zapošljiva kategorija stanovnika – RADIO TELEVIZIJA BOR\nBOR – Prema podacima borske filijale Nacionalne službe za zapošljavanje na području borskog okruga, od ukupno 9113 lica na evidenciji, više od polovine, tačnije 5274 su žene. Na teritoriji grada Bora od 4018 lica koja su na evidenciji, ženskog pola je 2521 osoba, što je više od 60 odsto.\nKako bi pomogla ženama koje su na evidenciji nezaposlenih da nađu ili započnu posao i ove godine je u pojedinim konkursima za sredstva, prednost data ženama kao teže zapošljivoj kategoriji stanovnika.\nU programu samozapošljavanja u Boru je od 52 odobrena programa polovina, odnosno 26, odobreno ženama. One su najčešće otvarale advokatske kancelarije, zubarske ordinacije, frizerske ili kozmetičke salone, agencije za čišćenje zgrada ili krojačke radnje. Žene su takođe imale prednost i na konkursu za javne radove koji je ove godine raspisao grad Bor.\nTags: Bor, grad bor, nacionalna služba za zapošljavanje, zapošljavanje\nPrevious Počeli pripremni radovi za asfaltiranje ulica u 12 zaječarskih sela\nNext Još 18 novozaraženih koronom u Boru\n17 sati ago Branislava Ilić


Sastanak državnog sekretara Živkovića sa generalom Žunoom | Ministarstvo odbrane Republike Srbije\nSastanak državnog sekretara Živkovića sa generalom Žunoom\nDržavni sekretar u Ministarstvu odbrane Aleksandar Živković sastao se danas sa zamenikom komandanta Komande Združenih snaga NATO Napulj general-potpukovnikom Kristijanom Žunoom. Na sastanku je bilo reči o saradnji Republike Srbije sa NATO.\nTokom sastanka, državni sekretar Živković je ocenio da Republika Srbija ostvaruje saradnju sa partnerima na Zapadu i Istoku na krajnje transparentan način, u skladu sa politikom vojne neutralnosti. U tom kontekstu, saradnja sa NATO pod okriljem Programa „Partnerstvo za mir“ predstavlja optimalni okvir za ostvarenje bezbednosnih ciljeva i unapređenje odbrambenih kapaciteta.\nMinistarstvo odbrane izuzetno ceni doprinos Komande združenih snaga Napulj u ostvarivanju saradnje Republike Srbije i NATO, pre svega u vezi sa instrumentima saradnje koji su usmereni na izgradnju i jačanje operativnih sposobnosti i dostizanje interoperabilnosti deklarisanih jedinica sa snagama država članica Alijanse.\nTakođe, preneta je zabrinutost Republike Srbije razvojem situacije na području Kosova i Metohije. U tom smislu, Republika Srbija je stava da je KFOR najodgovorniji za održavanje mira i bezbednosti na teritoriji Kosova i Metohije i da predstavlja jedinog partnera Vojske Srbije u obezbeđenju administrativne linije sa našom južnom pokrajinom. Stoga je od presudnog značaja da KFOR, doslednom primenom Rezolucije 1244 SB UN i isključivo u skladu sa dodeljenim mandatom, odgovorno pristupi izvršavanju zadataka.\nNa sastanku je rečeno da je angažovanje određenih članica NATO u odnosu na jednostrane i krajnje neodgovorne poteze Prištine, posebno kada je reč o transformaciji tzv. „KSB“ i suštinskom formiranju tzv. „Vojske Kosova“, veoma zabrinjavajuće i neprihvatljivo, posebno što takav angažman izlazi iz mandata misije i time je u suprotnosti sa međunarodnim pravom.


Afera sa Štraheom otvara mnoga pitanja\nMaj 21, 2019 14:59\n"Štrahea sam sreo dva ili tri puta u životu. U svakom slučaju, uvek je podržavao Srbiju", rekao je.\n"Ovo je užasan snimak i sadržaj, ali se u vezi toga postavlja nekoliko pitanja", ukazao je Vučić, ocenjujući da je afera Štrahe još jedan pokazatelj da se do sada važeći principi u svetu ruše, poput odnosa prema globalizaciji i tržišnoj ekonomiji – do snažne pojave Kine na tom tržištu.\nVučić je podsetio da smo do 2016. godine, do kada se predsednik Kine Si Điping nije pojavio u Davosu i kada je preuzeo ulogu lidera globalizacije na sebe, slušali da je globalizacija, tržišna ekonomija, liberalizam najbolje stvari koje je svet mogao da doživi i da za to treba da se bori.\n"Kako je Kina preuzela ulogu lidera koji bi želeo da učetsvuje u provođenju tržišnih principa do krajnih granica liberalne ekonomije i svega drugog, od tada je krenula promena politike u zapadnoj hemisferi i svi principi za koje smo se zalagali 70 godina uopšte ne važe. Tržišna privreda, ako je 'Huavej' uspešna kompanija, odjednom više ne važi...Pusti tržišnu privredu!...Sada ćemo da budemo protiv pobednika na tržištu. Naći ćemo način kako sebe da zaštitimo i tržište nije važno", kritikovao je on.\nTako i afera Štrahe, kaže, uz sav užas koji smo mogli da čujemo i vidimo u video-snimcima, otvara neka važna pitanja koja niko nije postavio.\n"Možda je austrijska služba imala neka saznanja, ali svakako ovo nije radila. Moje je pitanje, a i svačije bi bilo, koje su zapadne službe to radile i po nalogu kog suda i tužilaštva su delovale na tuđoj teritoriji. Koje su ''sestrinske'' službe bile uključene u obavljanje tog posla", upitao je on.\n"Zašto se kršilo pravo na privatnost, i sve konvencije o ljudskim pavima. Zamislite da se tako nešto dogodilo u Srbiji. Zar mislite da ne postoje razni snimci koji mogu da budu iskorišćeni za razne strane? Verujte mi, iznenadili biste se... Jel su korišćeni u poslednih šest godina? Nijedan. Naši ljudi dobro rade svoj posao, rade ga profesionalno, a ne ovako neprofesionalno kao neke zapadne službe", podvukao je Vučić.


BalkanMagazin :: ETF i NIS ozvaničili saradnju\nutorak, 09. jun 2020 05:01\nPredstavnici kompanije NIS i Elektrotehničkog fakulteta Univerziteta (ETF) u Beogradu, potpisali su juče Memorandum o saradnji u oblasti obrazovanja, istraživanja i transfera znanja. Memorandum o saradnji su potpisali Vadim Smirnov, zamenik generalnog direktora i direktor Funkcije za odnose sa državnim organima i korporativne komunikacije NIS-a i Milo Tomašević, dekan Elektrotehničkog fakulteta u Beogradu. Potpisivanju je prisustvovao Mladen Šarčević, ministar prosvete, nauke i tehnološkog razvoja Republike Srbije.\n"Želim da se zahvalim za sve što je kompanija NIS uradila u okviru programa „Energija znanja“. Kompanija NIS je pokazala veliku društvenu odgovornost kroz različite projekte na kojima smo sarađivali. Mogu slobodno da kažem da smo postali partneri. Ovaj program predstavlja nastavak saradnje NIS-a i fakulteta u Srbiji“, kazao je ministar, ocenjujući da ovakav vid saradnje svakako predstavlja dobrobit i za akademsku zajednicu, studente i visokoškolske ustanove.\nŠarčević je istakao da, takođe, NIS izdvaja značajna sredstva za stipendiranje studenata, opremu i poboljšanje naučno istraživačkog rada.\nNaglašavajući da je potpisivanje ovog Memoranduma značajan korak u saradnji NIS-a sa Ministarstvom prosvete, ali i sa obrazovnim ustanovama u Srbiji Vadim Smirnovje rekao: „Ovo je bitan korak za nas, značajan u smislu razvoja saradnje u pravcu digitalizacije. Naša kompanija se prošle godine opredelila za rad na polju digitalizacije. Apsolutno je logično da sve naše projekte i sve naše ideje realizujemo sa najboljim ljudima i ustanovama koje to znaju. To je još jedan korak u razvoju naše kompanije kao društveno-odgovorne kompanije. Mi smo se odavno opredelili za podršku mladima, studentima, školama i univerzitetima i već osam godina kod nas postoji projekat „Energija znanja“. U okviru tog projekta ostvarili smo saradnju sa više od 50 ustanova u Srbiji i u Rusiji i omogućili velikom broju najboljih srpskih studenata da dobiju stipendije i obrazovanje na najboljim fakultetima u Rusiji i Srbiji“.\nMilo Tomašević je izjavio da saradnju započinju jedna od najznačajnijih kompanija iz energetskog sektora i fakultet koji teži izvrsnosti u sferi obrazovanja, kao i da se očekuju benefiti, ne samo za obe institucije, već i za celu zajednicu.\nPotpisivanje ovog memoranduma je ujedno nastavak saradnje NIS-a sa fakultetima od interesa za digitalni segment poslovanja kompanije i inovativne tehnologije koje NIS razvija, započete 2019. godine sa Elektronskim fakultetom u Nišu. Okvirne planove saradnje NIS-a i ETF-a na polju digitalizacije i novih tehnologija predstavili su Nikolaj Zalevskij, direktor Departmana za digitalne tehnologije i inovacije NIS-a i docent Kosta Jovanović, prodekan Elektrotehničkog fakulteta za saradnju sa privredom.\nKompanija NIS u okviru programa „Energija znanja“ već osam godina ulaže u obrazovanje putem stipendiranja studenata i kontinuirane saradnje sa obrazovnim i naučnim institucijama u Srbiji i inostranstvu. Krajem 2019. godine NIS i Elektronski fakultet u Nišu potpisali su Ugovor o poslovno-tehničkoj saradnji, na osnovu kog su fakultetu donirana sredstva za nabavku opreme za realizaciju zajedničkih projekata fakulteta i NIS-a i koji će doprineti razvoju naučno-tehničke baze fakulteta. Do kraja ove godine planira se organizacija radionica, predavanja i vebinara na Elektronskom fakultetu u Nišu i ETF-u u Beogradu, kao i opremanje Co-working zone, kada se za to budu stekli uslovi. Pored Elektronskog fakulteta u Nišu i ETF-a u Beogradu, ovakva saradnja očekuje se u narednom periodu i sa Fakultetom tehničkih nauka u Novom Sadu.


Slabo interesovanje posetilaca za EXIT festival : Crveni tepih\nSlabo interesovanje posetilaca za EXIT festival\nČini se da je najveći muzički festival u ovom delu Evrope u problemima! Naime, ostalo je manje od mesec dana do početka 13. po redu Exita, a nijedan hostel, niti hotel nisu bukirani, a oni koji su godinama unazad bez problema izdavali privatni smeštaj, sada su ostali “kratkih rukava”.\nOsim toga, taksisti najavljuju blokadu grada tokom trajanja festivala…\nGrupa novosadskih taksista nezadovoljnih radom nekoliko sindikalnih udruženja, planira da samostalno organizuje blokadu ključnih saobraćajnih tačaka u gradu tokom trajanja Exit festivala, kako bi skrenuli pažnju na niske i ekonomski neisplative cene.\nKako za Novine novosadske kaže sagovornik koji je želeo da ostane anoniman, osamdesetak novosadskih taksista spremno je da u potpunosti obustavi rad i blokira Bulevar Mihajla Pupina, kao i još nekoliko bitnih raskrsnica u gradu, jer je sramota da “rade za benzinske pumpe i automehaničare”, kao i da je nedopustivo “da strance koji su došli da ostave 300 ili 400 evra voze po najjeftinijim cenama u Evropi, u momentu kada srpska privreda propada”.\n“Zahtevamo da grad poveća minimalnu cenu naših usluga jer ona nije u skladu sa ekonomskom i tržišnom situacijom, zbog čega nam je ugroženo pravo na rad, ali i da se izbori sa nelojalnom konkurencijom, taksistima bez dozvola, kao i linijskim prevoznicima, koji ne postoje kao zakonska kategorija. Ako ne bude bilo drugog načina, ispaštaće građani Novog Sada i turisti, zbog bahatosti gradskih vlasti”, kaže on.\nInače, da li zbog ekonomske krize ili predvidljivog sadržaja, ili, možda, sujverni bi rekli, zbog nesrećnog broja 13, buka oko Exita ove godine znatno je splasnula. Sva je prilika da će festival, koji se u Novom Sadu, od 12. do 15. jula, ove godine održava po trinaesti put, zato biti naslabije posećen do sad, o čemu svedoči i to što su smeštaji po gradu i Petrovaradinu, koji su prethodnih godina bili rezervisani već u januaru, još uvek slobodni!\nReporteri “Novosti” pozvali su oko 20 oglasa – od onih za izdavanje soba, kuća, vikendica, do hostela i hotela, u različitim delovima grada i po različitim cenama – i niko od njih još nema rezervacije za festival, a kako su ocenili, interesovanje je “ravno nuli”.\nVladica Dadai iz Petrovaradina izdaje ogromnu kuću, na svega 100 metara od ulaza na festival, u Ulici Koste Nađa. Od drugog Exita, već deset godina ona izdaje kuću u rentu, a ovo je prvi put da nema zainteresovanih za ovako primamljivu lokaciju.\n“Oglas smo dali u februaru i zatečeni smo što se ama baš niko ne javlja na njega”, kaže Vladica za “Novosti”.“Pre smo za samo nekoliko dana izdavali celu kuću, a verovatno da ćemo, ukoliko se do početka festivala niko ne javi, dati i za mnogo manje para, samo da nešto uspemo da zaradimo.”\nI u hostelima vlada prilično rasulo. Vlasnici su razočarani jer računaju na značajnu zaradu u ovom periodu godine, a u najužem centru grada sobe niko nije “bukirao”.\n“U poslednje četiri godine opada interesovanje, to je očigledno”, kaže Marina, vlasnica hostela “Marina”. “Pre četiri godine kod mene su sve sobe bile rezervisane već od januara, sledeće godine u martu, prošle u maju, a evo sad ništa. Niko čak i ne zove!”\nU hotelu “Sajam” kažu da su se svake godine radovali Exitu zbog izuzetno dobrog odziva turista. Ove, međutim, nijedna soba još nije rezervisana, a apartmani koji su bili “bukirani” početkom godine, u međuvremenu su otkazani. U hotelu “Vojvodina” takođe su potvrdili da je interesovanje prilično slabo. Pune kapacitete imaju jedino “Park” i “Leopold”, gde tradicionalno borave izvođači, gosti i ostale VIP zvanice Exita.\n“Naša politika je takva da ne objavljujemo podatke o prodaji karata sve dok festival ne prođe”, kaže Bojana Kovačević iz Exita. “Mogu samo reći da je decembarska kampanja za festival bila dobra i da je tada prodato 6.000 ulaznica za kratko vreme.”


Imaju podatke o nameštanju, ali na kineskom?! - Sportske.net\nImaju podatke o nameštanju, ali na kineskom?!\nDa nisu ozbiljne stvari, bilo bi smešno, ali na Apeninima svaka akcija ovog tipa završi kao farsa.\nPosle "farsopolija" koji nikada do kraja nije razrešen, podaci o nameštanju utakmica sa vremena na vreme isplivaju u režiji tužilaštva u Kremoni, predvođenog tužiocem Robertom Di Martinom.\nMnogi kažu da on samo traži pažnju javnosti, sve se ponekad pretvara u lov na veštice, ali u Seriji A decenijama zatvaraju oči na čudne rezultate, remije sa kvotom 1.20. puštanja u poslednjim kolima.\nDa ne pričamo o drugoj i trećoj ligi koje predstavljaju Divlji Zapad, igrači su slabo plaćeni, ima mnogo kombinacija, svake godine veliki broj timova gubi status profesionalac zbog dugova. Onda se ugase i sa novim imenom krenu iz pete lige, za par godina, ili čak preskačući rangove vrate se tamo gde su bili.\nPre par dana su javnost potresle priče o nameštanju u režiji Gatuza i Brokija, prvi je bivši reprezentativac i legenda Milana, drugi takođe poznat igrač koji je još uvek aktivan.\nJasno da velika imena privlače medije, Gatuzo je već razapet na stub srama, iako nikada ranije njegovo ime nije dovođeno u pitanje sa klađenjem, za razliku od nekih drugih, još poznatijih italijanskih reprezentativaca.\nNa spisku tužilaštva je stotinak utakmica, ponovo se priča o nepristojnim ponudama, igračima koji su dobijali ponude, ali nisu prijavljivali pokušaje nameštanja, iako su odbili u tome da učestvuju. Zbog toga su neki optuživani poput reprezentativaca Bonućija i Pepea, neki su propustili EP kao Krišito, iako njegova umešanost nije dokazana. Antonio Konte je odležao suspenziju, iako je u pitanju bila reč jednog igrača, protiv svih ostalih, iz vremena kada je trenirao Sijenu.\nHapšenje odnosno predaja nekadašnjeg igrača Novog Pazara i Vićence, Almira Gegića nije bacilo očekivano svetlo na nameštanje, jer je od toga prošlo dosta vremena, ali krupnih riba nema. Pod sumnjom je bio kapiten Lacija Stefano Mauri, sada se navodno pominje Kinez Kvi Vanguji, jedan od ljudi iz klana koji je nameštao u Aziji. Kod njega je nađena, prema nekim informacijama sveska sa imenima i brojevima telefona igrača Serije A koji se klade. Sve je na kineskom, pa sad sledi operacija prevođenja.\nNa Apeninima se već smeju čitavoj priči, telefonski pozivi nisu dokaz o sportskoj prevari, ali će se opet ići na varijantu da je igračima nuđen novac za nameštanje, a da oni to nisu prijavili.\nNiko i ne želi da prijavi, iz straha od kriminalaca, ali i da ih klubovi neće zaštititi, takvih slučajeva je već bilo i za teže stvari nego što je pokušaj nameštanja, recimo pretnje huligana, pa čak i maltretiranje fudbalera.\nZvuči poznato, ali svi se prave ludi.\nMožda prevodilac sa kineskog ipak reši stvar.\nPodsetimo se još jednom za koje utakmice optužuju Gatuza i Brokija, iskreno, nama ne deluju sumnjivo, mada možda su u pitanju pravi majstori...


KRIZNI ŠTAB APELUJE, A KARTE SE UVELIKO PRODAJU: Uprkos skoku broja obolelih održavaju se osmomartovski koncerti? | Najnovije vesti - Srbija danas\n03.03.2021. • 07:50 Srbija Danas/RTS\nIstiče da ukoliko odluke budu bile takve da koncerti ne mogu da se održe, oni će biti pomereni\nKarte za osmomartovske koncerte uveliko se prodaju.\nU iščekivanju su i muzičari, ali i publika. Kako se pripremaju organizatori i šta će biti ako Krizni štab donese nove mere?\nKarata za koncerte, koji su predviđeni da se održe 8. i 9. marta u Kombank dvorani, skoro da više nema.\nKOJA VAKCINA NAJBRŽE STVARA ANTITELA, I KOLIKO NAS ONA ŠTITE? Dr Gnjatović odgovorila na goruće pitanje u Srbiji\nOrganizatori ističu da su mnoge manifestacije planirane za naredni period, ali da će njihova realizacija zavisiti od preporuka Kriznog štaba koje svakodnevno prate.\nDa li će u Kombank dvorani publika uskoro uživati uz pesme Željka Vasića i Crvene jabuke, kao što je i predviđeno, za sada se tačno ne zna.\n- U ovom trenutku pratimo situaciju iz sata u sat i čekamo informacije. Ukoliko se bude desio koncert, on će biti pod svim epidemiološkim merama koje su predviđene. U petak, kada se i obično zna šta će nas očekivati za vikend, mi možemo da znamo sa sigurnošću da li ćemo održati koncerte za vikend ili ne - navodi Jelena Kostadinović Burazor iz Kombank dvorane.\nIstiče da ukoliko odluke budu bile takve da koncerti ne mogu da se održe, oni će biti pomereni, a karte će važiti za nove datume.\nUkoliko koncerti budu održani, biće to uz maksimalno poštovanje epidemioloških mera – kontrolisanja temperature posetilaca, dezinfekcije ruku, blokadu pojedinih mesta za sedenje.\nTo znači da bi Kombank dvorana, čiji je kapacitet 1.400 mesta, u slučaju održavanja koncerata mogla da primi samo 500 ljudi.\nSa pogoršanjem epidemiološke situacije, koju inače imamo ovih dana, bilo bi logično da se interesovanje za manifestacije ovakvog tipa smanjuje.\nIpak, sudeći po rečima blagajnice, fanove pojedinih pevača i grupa ni opasnost od koronavirusa ne može zaustaviti.\n- Osmog je rasprodat koncert, za sedmi je jako velika potražnja. Imamo još uvek slobodnih mesta - dodaje blagajnica Kombank dvorane.\nEpidemiolozi se ne slažu sa onima koji veruju da je održavanje koncerata u ovom periodu bezbedno, čak i uz poštovanje svih epidemioloških mera. Oni ističu da je zatvoren prostor u kome borave i pevaju izvođači, ali po pravilu u publika, rizično mesto za širenje virusa.\n- Virus izlazi iz zaraženog organizma, lebdi u vazduhu, pravi aerosol. Neki pevači kažu hajde svi zajedno da pevamo, a onda peva i publika. Pevanjem se više izbacuje virusa iz organizma nego običnim govorom - navodi Radmilo Petrović, epidemiolog.\nU iščekivanju odluke nadležnih, Kombank dvorana nastavlja sa planovima i daje podršku kulturnom životu Beograda.\nU petak će, ako to bude dozvoljeno, izložbom slika Miloša Šobajića, svečano biti otvorena galerija dvorane.\nKorona virus epidemija pandemija koncerti Osmi mart žurke krizni štab oboleli